qundao/data-zh-poetry huggingface dataset:
自濟源回及中道得通守郎中詩跂羨山水之遊以不得陪從爲恨因以詩答之
作者：文彥博
朝代：宋

奉祀靈源臘雪餘，薄寒風景似春初。
因尋山下游三日，惟恨罇前欠貳車。
南望思君回五馬，北來遺我得雙魚。
新詩兩首連城貴，百斛驪珠價不如。
致政中散荀龍連惠三篇俯光衰老輒亦依韻和呈再鼓羸師其氣已竭止希一覽而棄之可也
作者：文彥博
朝代：宋

郢樓高唱麗陽春，重疊三章妙入神。
席上縱歡殊不倦，樽前道舊轉相親。
故交共是休閑客，令子今爲輔弼人。
河內仙居頗優逸，風流雅尚有誰倫。
致政仲損工部哀詞·其一
作者：文彥博
朝代：宋

自昔朋游今五紀，斷金連璧附英翹。
學通經史蒙三益，心類松筠見久要。
白首郎潛甘寂寞，清時吏隱甚逍遥。
年逾九九誠無慊，惟歎人亡與道消。
致政仲損工部哀詞·其二
作者：文彥博
朝代：宋

金蘭取友務端良，仲損於余極久長。
蚤歲傾懷論管鮑，晚年脩好結潘陽。
人琴忽起芝焚歎，簫鼓俄隨薤挽傷。
不到寢門親一慟，臨風老淚獨浪浪。
致政仲損張工部詢及孟醞之味因寄數器副以小詩
作者：文彥博
朝代：宋

醽淥如澠味似飴，朝回何必典春衣。
序賓留飲觴無算，速父供甘羜更肥。
不惜郫筒令遠寄，惟憂遼豕得深譏。
小家麴糵君諳在，莫使邯鄲枉見圍。
與之珍朝議秋日東田觀魚擲餅水中魚食者眾·其一
作者：文彥博
朝代：宋

觀魚最是樂，莫作羨魚心。
退而能結網，所得過千金。
與之珍朝議秋日東田觀魚擲餅水中魚食者眾·其三
作者：文彥博
朝代：宋

鳧鷗兩閑暇，知我無機心。
躍淵宜自在，直莫上鈎金。
與之珍朝議秋日東田觀魚擲餅水中魚食者眾·其二
作者：文彥博
朝代：宋

垂釣與施食，乃是兩般心。
莫作魯人意，公張取百金。
與公儀會飲南湖作
作者：文彥博
朝代：宋

湖上高樓對遠山，一罇清醑且開顔。
今朝尚作林塘主，明日將歸侍從班。
心向白雲雖自樂，身趨丹禁未容閑。
爲君不惜厭厭醉，賞盡銀蟾秉燭還。
舟中別後中夕無寐偶成四十言奉寄中輝大卿聊致黯然之懷
作者：文彥博
朝代：宋

五十年親友，如今兩鬢霜。
相逢在淇澳，所樂似瀟湘。
話舊如春夢，聽歌放酒狂。
壓關樓下別，一夕九回腸。
芳草
作者：文彥博
朝代：宋

綺節初抽翠，金塘久託根。
何堪混蕭艾，自合比蘭蓀。
碧映龍池水，青迷楚澤魂。
年年增恨處，長信與長門。
英宗皇帝挽詞·其一
作者：文彥博
朝代：宋

乾德符亨會，天飛出慶寧。
繼明光五葉，啟聖協千齡。
方保瑶圖永，俄悲玉殿青。
定知遷寶座，還集太微庭。
英宗皇帝挽詞·其三
作者：文彥博
朝代：宋

在隱推龍德，重明協帝華。
蓼蕭均澤及，四海讋威加。
就日心方切，騰天馭已賒。
攀髯不可跂，淚目送雲霞。
英宗皇帝挽詞·其二
作者：文彥博
朝代：宋

厥初丕命集，咸慶長君賢。
恭儉敦堯德，憂勤損舜年。
象耕蒼野地，龍御鼎湖天。
帝錫宣英號，鴻休耀信編。
荷花
作者：文彥博
朝代：宋

翠羽亭亭蓋，微障越鄂君。
錦書何日寄，繡被幾時薰。
步穩非因學，絲輕未見棼。
唯愁容易散，盡作楚天雲。
華月
作者：文彥博
朝代：宋

皎皎新秋月，分明照洞房。
幾人千里別，今夜九迴腸。
皓彩穿珠幌，澄輝上璧璫。
畫樓兼繡戶，渾是可憐光。
華陽巾
作者：文彥博
朝代：宋

華陽山相遺巾法，蜀國烏紗學製成。
公厭貂裘今已久，定知野服稱高情。
蒙惠咸陽水梨極佳快陶隱居謂梨爲快果太原鳳棲梨少許納上非報也欲校其味耳呂大忠運使惠
作者：文彥博
朝代：宋

鳳棲佳果玉漿寒，馬乳龍鬚味一般。
未敢便教充釘坐，更將冰蜜校量看。
蒙頂茶
作者：文彥博
朝代：宋

舊譜最稱蒙頂味，露牙雲液勝醍醐。
公家藥籠雖多品，略采甘滋助道腴。
蘅臯
作者：文彥博
朝代：宋

蘅薄頻牽望，陽林久駐鑣。
香囊徒叩叩，雲月自苕苕。
翠佩傳情密，曾波託意遥。
翩鴻漸高逝，翻恨隔神霄。
蜀牋
作者：文彥博
朝代：宋

素牋明潤如溫玉，新樣翻傳號冷金。
遠寄南都豈無意，緣公揮翰似山陰。
行及白馬寺捧留守相公康國韓公手翰且云名園例惜好花以俟同賞因成小詩·其一
作者：文彥博
朝代：宋

公書苦惜春光晚，柳絮榆錢撲面飛。
惟說名園絕奇品，留花未發待翁歸。
行及白馬寺捧留守相公康國韓公手翰且云名園例惜好花以俟同賞因成小詩·其二
作者：文彥博
朝代：宋

去歲曾吟怨別詩，今春醉賞又參差。
洛城雖是歸來晚，趁得姚黄正發時。
西晉
作者：文彥博
朝代：宋

馬圉言雖驗，鳧毛事亦奇。
紫微纔遍植，白刃已交馳。
星麥應無酒，私蛙尚有糜。
銅駝休反袂，何救黍離離。
西歸日瓊林苑賜宴即席
作者：文彥博
朝代：宋

竊祿叨榮四紀餘，退思僥倖亦無如。
趨朝再覩新宮省，解紱還歸舊里廬。
報國丹心明皎皎，戀軒疲足去徐徐。
羣公盡出都門祖，盛事光於漢二疏。
西都留守宣徽祈謝嵩祠往還敝莊因成雅章爲貺謹次嚴韻·其一
作者：文彥博
朝代：宋

臘雪應祈沾下土，府公遵命祀中天。
定陪仙馭經緱嶺，應訪禪林過玉泉。
和氣隨風生二室，歡謠繼日滿三川。
悠悠大斾纍纍印，却愛蘇家負郭田。
西都留守宣徽祈謝嵩祠往還敝莊因成雅章爲貺謹次嚴韻·其二
作者：文彥博
朝代：宋

若比揚雄多一廛，僅同徐勉葺東田。
溝塍萬畝言之過，却恐增添助役錢。
見山樓小飲偶作
作者：文彥博
朝代：宋

雲淡天迷楚，樓高地占秦。
哀箏一行鴈，小字數鈎銀。
巷陌三條月，池塘十步春。
府門初夜閉，多少夜游人。
詔開禮闈偶作呈諸友
作者：文彥博
朝代：宋

星弧首闢羣英彀，天畢初張眾目羅。
漢傅仍聞求泛駕，周明何止育菁莪。
碧紗已有蓬山籍，綠李將分桂殿科。
全伏阿香推轂力，九門三月化陶梭。
詠柳
作者：文彥博
朝代：宋

带緩何曾綰，眉長未見愁。
青青緣御路，鬰鬰映金溝。
亂絮凌空蕩，繁絲逐吹流。
傳聞隋水上，千樹擁迷樓。
詠箏
作者：文彥博
朝代：宋

別院秋仍靜，高堂夜更閑。
繁絲移寶柱，數曲奏陽關。
好薦瓊筵上，長親黼座間。
野王雖後出，無復謝東山。
詠苔
作者：文彥博
朝代：宋

緜緜上釣磯，漠漠擁閑扉。
石面風梳髮，垣根雨濯衣。
不將凡卉雜，還與俗塵違。
謝砌曾成詠，深嚴近紫微。
詩一首
作者：文彥博
朝代：宋

楚澤荃蘅盡化蓬，自須高謝脫池籠。
從知鳩鳥真無賴，猶使瑶臺關有娀。
詩寄相州侍中韓魏公
作者：文彥博
朝代：宋

鼎邑從來事足誇，冰臺近歲景尤嘉。
天平峰秀堪圖畫，晝錦堂高可宴衙。
新表門閭通德里，舊栽桃李相君家。
仍聞降志相希慕，林下時乘洛樣車。
詩寄答致政司空相公
作者：文彥博
朝代：宋

眾卉羣芳品自奇，遍形歌詠殆無遺。
名過衛國平泉記，數協江淹雜體詩。
蘇頲祗誇長樂賦，元輿惟咤牡丹詞。
豈知哲匠風騷美，不間鴻纖盡物宜。
詩寄西都致政司空相公
作者：文彥博
朝代：宋

燕居堂北虛閑地，蔾藿森森欲柱天。
中有紅梨最翹秀，削成鳩杖佐衰年。
初同野叟甘芹味，終學狂翁掛酒錢。
分寄一枝公必訝，提携不稱葛陂仙。
詩寄龍門寶應寺證大師
作者：文彥博
朝代：宋

山人去作山西將，岫幌巖扉掩翠嵐。
欲問證師求正住，憑師改作潞公庵。
詩答致政范侍郎致政內翰侍郎榮過郊居少駐軒馭兼留詩詠俯賁丘樊輒次元韵
作者：文彥博
朝代：宋

郊居誠敝陋，平地見伊光。
適值華軒過，仍當煦景長。
幸能留憩止，豈敢謂高凉。
綠篠緣荒徑，青蘿補壞牆。
勸耕周厥土，問稼保斯箱。
處擇仁爲里，歸尋醉作鄉。
老懷從放達，宴坐絕稀望。
後躅承相顧，交情孰可方。
清吟委珠玉，雅奏協宮商。
似震驚羣蟄，如牷薦大房。
畏塗逢善友，酷暑得寒漿。
三復勞鉆仰，詞雄韻更强。
詩答鄆州分司李待制許中春寵訪
作者：文彥博
朝代：宋

念昔多聞友，于今四紀强。
滯才君絆驥，叨命我循牆。
二月芳期近，三台淑景長。
東郊望飛蓋，原隰有輝光。
詩謝留守王宣徽遠惠牡丹
作者：文彥博
朝代：宋

姚黄左紫狀元紅，打剝栽培久用功。
采折乍經微雨後，緘封仍在小奩中。
勤勤賞玩傾蘭醑，漠漠馨香逐蕙風。
猶恐花心懷舊土，戴時頻與望青嵩。
詩贈提舉竇侍郎
作者：文彥博
朝代：宋

紫髯真將白雲卿，總領琳宮道氣清。
蘄竹一林曾斷買，青溪三弄得遺聲。
季倫自作思歸曲，向秀方深感舊情。
雖恨功名非謝傅，樽前更欲聽君箏。
謁濟祠作
作者：文彥博
朝代：宋

導沇靈源祀典尊，湛然凝碧浸雲根。
遠潮滄海殊無礙，橫貫洪河自不渾。
一派平流滋稼穡，四時精享薦萍蘩。
未嘗輕作風濤險，惟有涵濡及物恩。
謝假新舟
作者：文彥博
朝代：宋

使艦新成泛碧瀾，更陪李郭共登仙。
深慚一水如衣带，不稱君家舊濟川。
謝公儀待制惠黄石枕
作者：文彥博
朝代：宋

得時應在穀城山，蒸栗溫姿照席間。
助我漱流高卧意，曲肱從此不晞顔。
謝太傅相公以近詩三十首寄示
作者：文彥博
朝代：宋

一軸詩三十，詞高氣格雄。
文通推雜體，吉甫讓清風。
平日丹青筆，當年造化工。
安車有餘力，移向二南中。
謝留守王宣徽寄花
作者：文彥博
朝代：宋

遠惠奇花自洛城，吟觀醉賞動鄉情。
開編讀到安仁傳，方信河陽浪得名。
謝留守相公堯夫惠書及詩意愛勤重·其一
作者：文彥博
朝代：宋

河陽滿縣花稱好，仰望山川難比肩。
留鑰惠詩鏘玉振，采毫灑墨燦星聯。
樽前畢集鄒枚客，舟上同登李郭仙。
伊叟依劉心更切，柴車促駕即言還。
謝留守相公堯夫惠書及詩意愛勤重·其二
作者：文彥博
朝代：宋

雨後全無京洛塵，名園勝景好遊人。
東田兼有春毬探，來就三城報得春。
謝運使陳金部生日惠繡壽仙香爐合依韻和二絕句·其一
作者：文彥博
朝代：宋

絺繡爲章古法傳，刺文肖象用功專。
他時携去伊川塢，欲並西方皤叟仙。
謝運使陳金部生日惠繡壽仙香爐合依韻和二絕句·其二
作者：文彥博
朝代：宋

詩緣大雅成歌傾，器自良工得範模。
珍重星郎爲壽意，更從蘭省輟薰爐。
讀漢史·其一
作者：文彥博
朝代：宋

漢室言中圮，咸京欲伴蕪。
髹墀傾馺娑，齯齒笑諸于。
未暇平青犢，旋聞奉赤符。
貨泉誠妄改，天命本難渝。
讀漢史·其二
作者：文彥博
朝代：宋

久吏皆黄髮，頻年困赤眉。
忽逢司隸屬，重覩漢官儀。
謳詠皆欣合，民靈共樂推。
區區蹇囂輩，猶不悟天時。
賢大師以諸巨公畫像見示傳神寫照曲盡其妙兼丐拙詩輒成一首奉呈
作者：文彥博
朝代：宋

用志專精妙入神，援毫肖象奪天真。
能將繪素傳奇表，似與公侯結勝因。
婁德高僧通夙命，王維善畫記前身。
師緣素習今生悟，曾寫雲臺四七人。
贈國信畢少卿北京作
作者：文彥博
朝代：宋

鄴下常推七子才，兔園賓客重鄒杖。
三千里外出疆去，四五年前點頓來。
將幙未歸慙老大，使旃重到喜追徘。
朔風不度龍沙遠，只向雲中講信回。
贈孫莊秀才
作者：文彥博
朝代：宋

麗藻遒文絕比肩，買符新自帝州遷。
四溟浪闊鵾須化，三島路長鸞暫閑。
桂玉擅名將繼却，簞瓢樂道且晞顔。
前春定奮沖天翼，休抱如虹泣楚山。
贈市隱者
作者：文彥博
朝代：宋

縠帔絳綃頭，牆東隱儈牛。
閑門甘骯髒，薄俗重伊優。
有頍寧須拂，無資可用游。
故人雖茜斾，那復問前騶。
贈會稽尊師
作者：文彥博
朝代：宋

藐姑容化三陰館，勾漏砂封六乙泥。
五練夜窮蒼玉几，七明晨采碧雲梯。
冠霞高挹浮丘袂，握髓深藏鬼谷谿。
如有西山駐靈藥，何妨相贈一刀圭。
贈李戡
作者：文彥博
朝代：宋

昌元建邑幾經春，百里封疆秀氣勻。
鴨子池邊登第客，老鴉山下著棋人。
贈自然表白大師·其一
作者：文彥博
朝代：宋

千仞清溪絕世紛，先生高卧白雲根。
近來名係丹臺籍，多向蒙山見羨門。
贈自然表白大師·其三
作者：文彥博
朝代：宋

常感真公傳隱訣，每言凡骨是仙材。
他時載挹浮丘袂，直在崑峯十二臺。
贈自然表白大師·其二
作者：文彥博
朝代：宋

紫府仙人每馭飇，朝遊三島暮三茅。
他年內史功成後，願結山陰世外交。
路上舟中作
作者：文彥博
朝代：宋

詔乘巨艦濟安流，聖念偏於老者優。
堪笑霸臣何瑣瑣，五湖歸去一扁舟。
近以洛花寄獻齋閣蒙賜詩五絕褒借今輒成五篇以答來貺端明·其一
作者：文彥博
朝代：宋

左魏牛黄數十枝，洗粧添色又新奇。
金刀剪送三城去，聊助山翁宴習池。
近以洛花寄獻齋閣蒙賜詩五絕褒借今輒成五篇以答來貺端明·其三
作者：文彥博
朝代：宋

舊說河陽滿縣花，安仁當日頗矜誇。
洛城花品雖奇絕，多出尋常百姓家。
近以洛花寄獻齋閣蒙賜詩五絕褒借今輒成五篇以答來貺端明·其二
作者：文彥博
朝代：宋

山翁爲賞洛花奇，采筆連揮五絕詩。
口沫手胝頻捧讀，蘭亭醉墨尚淋漓。
近以洛花寄獻齋閣蒙賜詩五絕褒借今輒成五篇以答來貺端明·其五
作者：文彥博
朝代：宋

後園不見栽桃李，舊尹無能可自知。
從使當時曾手植，經今十載亦凋衰。
近以洛花寄獻齋閣蒙賜詩五絕褒借今輒成五篇以答來貺端明·其四
作者：文彥博
朝代：宋

朱輪大旆行春樂，濟上山陽景物佳。
莫羨洛城花品好，三城本自有朱砂。
近以蜀物寄獻復以雅章爲報輒課蕪音仰酬來貺
作者：文彥博
朝代：宋

微物達誠方愧極，雅章流惠見情深。
野夫自是甘芹味，國老何嘗靳玉音。
伸紙恣窺藍肆寶，登函頻作洛生吟。
辭清墨妙真雙絕，韞匵傳家勵子孫。
近聞有真率會呈提舉端明
作者：文彥博
朝代：宋

近知雅會名真率，率意從心各任真。
顔子簞瓢猶自樂，庾郎鮭韮不爲貧。
加籩只恐勞煩主，緝御徒能困倦賓。
務簡去華方盡適，古來彭澤是其人。
追和
作者：文彥博
朝代：宋

銷磨歲月功名內，檢束身心禮法中。
除却高陽詩酒伴，人間誰解惜春風。
送中舍蒲君致政西歸
作者：文彥博
朝代：宋

閬苑當年硯席同，別來三十八秋風。
東朝新命西歸去，珍重賢哉鶴髮翁。
送乾元寺`住持實大師
作者：文彥博
朝代：宋

乾元古道場，宛在香山陽。
實師應請去，無滯於一方。
飄然振鐶錫，殊不事包囊。
孤風尤可尚，靜法固有常。
真心得正住，安重如陵岡。
况聞師議論，博洽而精詳。
和會禪與講，若登圭峯堂。
迎知向學眾，汲汲趨門牆。
洪鐘既大叩，隨宜爲發揚。
清伊自南來，長波極渺茫。
所謂栰喻者，利濟如僑梁。
送分司少卿歸洪井·其一
作者：文彥博
朝代：宋

囊奏祈分務，綸恩寵亞卿。
揮金還故里，脫屣謝浮榮。
綵服趨庭學，彤襜解榻迎。
送言慙有味，何有答希聲。
送分司少卿歸洪井·其二
作者：文彥博
朝代：宋

知止遺榮世所稀，帆風美滿浩然歸。
江邊聞有梅真宅，吟對西山不掩扉。
送劉推官歸冶源棲真館
作者：文彥博
朝代：宋

高情樂幽趣，遂與塵事違。
巖谷久潛照，魚鳥知忘機。
方邀栗里會，却指冶源歸。
借問歸何遽，山中芝朮肥。
送友人
作者：文彥博
朝代：宋

携手北梁道，送君南浦春。
斜陽沉璧彩，流水濯纓塵。
郢酒頻揚觶，燕歌旋愴神。
瑶華如可折，堪寄隴頭人。
送圓明大師歸吳興
作者：文彥博
朝代：宋

數曲清琴達舜聰，瑶津仙苑助薰風。
朝端多士知音久，霅上故棲歸思濃。
命服鮮華新爛椹，行裝輕簡舊焦桐。
鄉人若問大檀越，盡在食經千部中。
送子駿朝議歸闕
作者：文彥博
朝代：宋

累年分領西臺憲，留滯周南人共歎。
蚤傳文價出坤維，爲有仙才生閬苑。
桂籍登科既已失，蘭筋飛步終難絆。
兩持漕節賦均平，歷守藩符政寬簡。
聖皇繼統始謀廟，哲輔官材專進善。
巍巍雲闕此歸覲，禁嚴侍從須邦彥。
離襟欲判重徘徊，林下相從池上杯。
別後思君何處望，肩輿頻上紫金臺。
送彌陀實師訪積慶西堂順老
作者：文彥博
朝代：宋

好去三摩地，相逢兩會家。
禪心究實際，慧眼絕空花。
聞在東林日，常烹北苑茶。
願將甘露味，餘潤濟河沙。
送昌黎先生歸秦亭
作者：文彥博
朝代：宋

獨駕輕鴻返故園，冠霞曾醉錦江煙。
五圖金記何年授，九籥丹經幾處傳。
曉別閬州飛玉斝，暮登秦嶺挹紅泉。
椒庭他日重相見，應許壺中看列仙。
送果州李推官赴闕
作者：文彥博
朝代：宋

德滿椒蘭學滿籝，升堂鴻藻繼雲卿。
舜庠蚤中巍峨選，儉府還馳醞藉名。
捧詔定趨文石陛，揚鞭將度洛陽城。
麟台馬署期高步，閑繹蕓籤聽苑鶯。
送浦上人遊川
作者：文彥博
朝代：宋

火宅清凉廕慧雲，海潮芳論更難倫。
鷹房暫鎖巴山下，虎錫還飛錦水濱。
貝葉文皆收縹帙，林蘭衣不染紅塵。
亭臯欲別偏多感，緣是雙林社裏人。
送留守相公
作者：文彥博
朝代：宋

樽前不制淚汍瀾，大抵人情老別難。
東閣賓朋漸分散，西都風景便闌珊。
惟憑魚鴈通書問，祗對松筠想歲寒。
公衮還朝副公望，永將天下置之安。
送益利路承受梁供奉回京
作者：文彥博
朝代：宋

二星同入蜀，三歲復還臺。
秋晚華軒去，江濱祖席開。
歸途雖日遠，別酒任山頹。
思渥迎知厚，當朝重使才。
送知府給事赴闕
作者：文彥博
朝代：宋

紞如驚曉鼓，仙斾戒晨興。
萬臂攀朱轂，千兵擁綠縢。
歸途非杳邈，高步即嚴凝。
竹馬光前迹，蒲鞭掩舊稱。
睿襟思啟沃，宸扆佇疑丞。
輿論方盈耳，僉謀盡伏膺。
公乎調大鼎，皇矣賚良肱。
屬吏垂三異，微才僅五能。
梁園暫未至，燕舘愧先登。
北海難充薦，西曹久見矜。
頑金雖自況，巧冶欲誰憑。
深結君軒戀，翻思附驥蠅。
送福州通判陳鑄殿丞
作者：文彥博
朝代：宋

澤宮登甲第，殿省滯時英。
閩國題輿貴，稽山晝錦榮。
軼才猶絆驥，美俗仰誠衡。
壽母平返喜，迎知訟牒清。
送秘書劉監歸嵩陽隱居·其一
作者：文彥博
朝代：宋

昔年寶應茅齋主，別後炎凉已屢經。
暫入城來緣買藥，却騎牛去似飄萍。
緱山重訪吹笙伴，秘省長虛畫鶴廳。
一任洛陽人白眼，且看三十六峯青。
送秘書劉監歸嵩陽隱居·其二
作者：文彥博
朝代：宋

四明疇昔稱狂客，二室於今號散仙。
子晉料登緱嶺望，待君笙鶴共昇天。
送胡秀才歸絳臺
作者：文彥博
朝代：宋

飄飄詞賦已還卭，法牖推賢繼祖風。
緩頰且驚儀舌在，隻輪休歎阮途窮。
佇觀振翼遷喬木，忍學棲衡嗜晚菘。
楚寶定須三獻遇，肯教煩歲泣如虹。
送郭屯田牧涪陵
作者：文彥博
朝代：宋

涪陵古群接青臺，巴俗頻思叔度來。
魚竹乍分天顧息，星軺初動隼旟開。
一麾暫輟含香職，雙筆猶淹視草才。
佇聽陜棠民頌洽，紫泥對詔下蓬萊。
送順師赴積慶院寂照庵結夏偶成二頌
作者：文彥博
朝代：宋

原夏南歸寂照庵，潜移性海入華嚴。
從來野寺門風拙，頻與西堂受小參。
西堂舊有牧牛圖，七祖真容列座隅。
雖是宗門粗淺法，從粗入細到無餘。
遊仙詠
作者：文彥博
朝代：宋

十二瑶樓切絳雲，醉遊崑閬碧桃春。
煙藏玉樹棲鸞穩，露浥芝田唳鶴頻。
閑訪五城騎白鹿，靜尋三洞駕黄麟。
紫房求看登真錄，說是明晨第一人。
遊史館張大卿致政李少卿史館傅兵部濟上郊園
作者：文彥博
朝代：宋

疇昔常聞處士莊，林泉勝景甲山陽。
一渠寒水流清濟，千仞濃嵐聳太行。
枋口雲歸穿古木，燕川風過入脩篁。
前賢舊業何人繼，分與三賢作醉鄉。
遊東田八韻
作者：文彥博
朝代：宋

文物平津閣，風流太傅山。
勝游松島外，故迹藥園間。
霜蔀編爲屋，寒荆刈作關。
窗欞雲漠漠，畦竇水潺潺。
蘆渚炊煙起，萍漚釣艇還。
竹經朝雨翠，荷借夕陽殷。
幽興能招隱，高情自愛閑。
從來行樂處，携手一開顔。
遊楚諫議園宅呈留守宣徽留台端明
作者：文彥博
朝代：宋

五里依仁宅，西鄰數仞牆。
主人爲屏翰，園吏占風光。
地勝金甌小，林深錦襻長。
輕煙罩叢桂，幽鳥入脩篁。
蘚色沿茶竈，松陰覆石床。
一區誠可樂，三徑莫令荒。
有木皆交蔭，無花不並芳。
相期掛冠後，同此事琴觴。
遊碧漣堂偶作寄致政司空相公聊布所懷
作者：文彥博
朝代：宋

公以心如水，開軒俯碧漣。
嘗虛濟川檝，却就釣璜淵。
北倚平崧閣，南臨種黍田。
緣經冶城望，到此即懷賢。
遊紫雲洞
作者：文彥博
朝代：宋

同登青雲梯，遠訪紫雲洞。
黄冠既前導，絳韝亦後從。
幽奇素所希，險絕曾無恐。
況此巖谷遊，不知雙舄重。
攝衣叩洞戶，肅若心神悚。
兩崖勢相嶔，左右如抱擁。
萬木傍森羅，一水中洶湧。
信哉天下奇，豈適谷間用。
賞景未盡興，向夕遽旋踵。
飄然御風行，恍若遊仙夢。
異日期再來，退閑心更勇。
運使兵部以某馳想林泉拙詩言志薦承屬和曲有褒嘉今復致謝
作者：文彥博
朝代：宋

爲憶伊川塢，因成洛社吟。
永言聊見志，真賞得知心。
黼繡頻加飾，夔牙屢振音。
傳家同祕寶，不啻滿籝金。
運使兵部見采拙詩四沐繼和唱者已竭而答者無窮內省小巫敢當大敵既難收合餘燼願爲城下之盟
作者：文彥博
朝代：宋

引玉纔三唱，投珠已四吟。
一鈞皆協律，六義盡同心。
巨浸傾無竭，洪鐘叩有音。
鼓行君正勇，怯者原聞金。
運判秘丞黄以某自大水後久無燕集聲酒之樂貽書問念繼以佳章輒依來韻和呈黄莗
作者：文彥博
朝代：宋

下水關樓張別宴，別來惟是寄雙鱗。
近緣荒政須藩樂，趣辦輿梁爲濟人。
歌罷貫珠收畫扇，舞停回雪卷文裀。
蓬山叔度憐勤瘁，繼走郵筒惠訊頻。
過汜水關
作者：文彥博
朝代：宋

濟世安民主，擒充執竇歸。
山川遺氣象，史冊動光輝。
原廟今昭德，羣雄昔畏威。
虎牢名自久，牛口諺應非。
關塞侔天險，封疆介日圍。
特吟摩詰句，度水柳依依。
過滎陽玉像院
作者：文彥博
朝代：宋

瑞相雙刊玉，仁祠側布金。
輪蹄一道過，風雨二山嶔。
密蘚蒼緣壁，喬松秀出林。
村僧不可語，難問祖師心。
過潁陽山墅作
作者：文彥博
朝代：宋

平生箕潁志，未免困名韁。
賴此營山墅，頻年至潁陽。
相鄰紫雲洞，不羨白蓮莊。
却愧耕夫問，歸軒作底忙。
過燕川渡
作者：文彥博
朝代：宋

燕川東北孔山西，借車直渡馬頭溪。
農樵引路津不迷，行行引上青雲梯。
回頭不視林木低，谷風冷冷山鳥啼。
巖隈泉甘土仍肥，昔人於斯卜幽棲。
春深芝朮生新荑，采芝茹朮希夷齊。
諸公共遊不知疲，長吟吐氣如虹蜺。
水演石上寫此詩，手拭蒼蘚脚踏泥。
冒寒履險不憚辭，勉欲繼踵前賢題。
過魯太師廟作
作者：文彥博
朝代：宋

墨綬前朝宰，桑郊鄭圃東。
叢祠臨大道，遺烈凜清風。
顧我才尤薄，與君時不同。
歷官無一異，得位亦三公。
屑屑刑名內，區區薄領中。
循良誰復道，貪刻自爲功。
哲后方勤治，愚臣合盡忠。
承流奉寬大，宣澤務龐鴻。
此意緣思古，何人爲發蒙。
神交儻來鑒，潛願啟其衷。
邛竹杖
作者：文彥博
朝代：宋

孤筠勁質異纖柔，欲假携持助勝遊。
不爲凌霜高節在，對公靈壽合包羞。
郡齋春日書懷
作者：文彥博
朝代：宋

煦日亭亭晝漸長，煙藏幽砌蕙蘭香。
纖垂謝監園中柳，嫩折羅敷陌上桑。
出谷曉鶯遷綺樹，入簷風燕語雕梁。
瑶華欲寄嶺頭信，心逐白雲歸帝鄉。
酬金華山人春日見寄之什
作者：文彥博
朝代：宋

漠漠鮮雲習習風，谷鶯嬌囀小園中。
謝塘初長如裀草，湘渚難留避弋鴻。
輕雨落花紅撲地，惹烟垂柳綠縈空。
尋芳好伴高陽侶，深憶東山採藥公。
采蓮曲
作者：文彥博
朝代：宋

江南秋色蚤，江上蚤蓮芳。
佳人采紅萼，兩槳渡橫塘。
翳日華芝薄，隨風錦䋏長。
蕩舟方自樂，綠水任霑裳。
重陽前五日探菊
作者：文彥博
朝代：宋

比到重陽猶五日，露披金菊滿東籬。
莫言預賞非真賞，大抵先時勝後時。
密蕊不容羣蝶采，清香未許眾人知。
幕中婉畫應多暇，來伴淵明把酒巵。
重陽前兩日登樓望月
作者：文彥博
朝代：宋

寶剎翬飛切紫霄，況蓮開士木綿袍。
黄昏尚倚危樓望，反照南榮唄梵高。
金宿樓望月呈仲通司封·其一
作者：文彥博
朝代：宋

滿滿十分酒，高高百尺樓。
於茲賞圓月，況乃值仲秋。
天宇浩無際，露華光欲流。
西園清夜景，公幹不同遊。
金宿樓望月呈仲通司封·其二
作者：文彥博
朝代：宋

緬想建安盛，西園飛蓋遊。
初筵會才雅，今夕繼風流。
月伴昏星出，雲隨晚吹收。
老生於此興，不減庾荆州。
長平懷古
作者：文彥博
朝代：宋

此子徒能讀父書，兵降始信藺相如。
却令後代承家者，每到長平戒覆車。
長相思
作者：文彥博
朝代：宋

遠別苦無悰，離居常戚戚。
顧慕懷所歡，徘徊彌自惜。
瓊蕊不可采，瑶華未堪摘。
惟憑尺錦書，一寄長相憶。
閑齋偶作
作者：文彥博
朝代：宋

鼓吹盡私蛙，蓬蒿蔣徑斜。
梧高唯待鳳，柳密只容鴉。
度暑巾裁縠，迎凉帳卷紗。
茂陵無奈渴，猶有鎮心瓜。
閱史有感
作者：文彥博
朝代：宋

縹帙青箱次第開，慨然英氣轉難裁。
莫言美事俱長往，須有清風屬後來。
彈鋏始知皆瑣旅，枕戈方信是雄才。
平生自况真非薄，只是休容楚鴆媒。
關山月
作者：文彥博
朝代：宋

宕子久行役，遼西戍未還。
佳人怨遥夜，清淚浥朱顔。
蘚晦蘭閨寂，塵昏寶鑑閑。
相思不相見，明月下關山。
陌上桑
作者：文彥博
朝代：宋

佳人名莫愁，采桑南陌頭。
困來淇水畔，應過上宮遊。
貯葉青絲籠，攀條紫桂鈎。
使君徒見問，五馬亦遲留。
陽春曲
作者：文彥博
朝代：宋

頗傷金管遽，仍恨緹光促。
四序若循環，百年如轉軸。
佳人暮不歸，蘭苕春又綠。
空持綠綺琴，愁弄陽春曲。
雙泉
作者：文彥博
朝代：宋

長劍並彈霜氣豪，白虹半折秋雲高。
濯纓洗耳更何處，世人回看輕鴻毛。
雨中湖上緋桃盛開舟子維纜於樹因書二十八言
作者：文彥博
朝代：宋

灼灼穠華照碧流，素煙絲雨助妖柔。
武陵不放劉郎去，更就桃根繫小舟。
雨後游華嚴川馬上作
作者：文彥博
朝代：宋

雨後城南路，無泥未有塵。
因觀曲江樹，更憶杏園春。
草色遥侵水，山光翠逼人。
劭農兼訪古，攬轡緩朱輪。
雪中樞密蔡諫議借示范寬雪景圖
作者：文彥博
朝代：宋

梁園深雪裏，更看范寬山。
迥出關荆上，如游嵩少間。
雲愁萬木老，漁罷一簑還。
此景堪延客，擁爐傾小蠻。
雪霽金宿樓閒望偶作
作者：文彥博
朝代：宋

盈尺初晴皓采鮮，長空極望勢漫漫。
銅臺不憚三休上，冰井須添一倍寒。
舟檝似從雲外過，園林如在鑑中看。
冬來景象今方好，未到黄昏且凭欄。
雷簡夫自辰溪還除國子博士鹽鐵判官以書見謝并寄杜鵑鳥一隻偶成二章答之·其一
作者：文彥博
朝代：宋

學省新開用退之，陽城司業定相知。
休思杜曲仙鄉隱，好獻元和聖德詩。
三部共推鹽鐵論，五溪曾制虎貔師。
濟源處士功成後，始信書生善出奇。
雷簡夫自辰溪還除國子博士鹽鐵判官以書見謝并寄杜鵑鳥一隻偶成二章答之·其二
作者：文彥博
朝代：宋

山人遠寄杜鵑禽，因寄山禽遂寄心。
應謂不如歸去好，高飛却入舊雲休。
頌寄實師順師
作者：文彥博
朝代：宋

傳聞二禪伯，共是一家風。
悟處頭頭悟，通時事事通。
西堂入妙用，寂照舍真空。
更有青青竹，菩提法眼中。
頌送天鉢長老
作者：文彥博
朝代：宋

江無行化久，法眼眾推尊。
不憚南來遠，緣從北請頻。
潮音振祖道，朔土闢宗門。
有授傳高弟，無遮接下根。
慈航拯羣溺，慧日破重昏。
老守心迷鈍，求師求一言。
題中山郎中華嚴川墅
作者：文彥博
朝代：宋

城南風物勝，最勝是華嚴。
謝墅偏幽寂，顔郎此退潜。
流泉清遶砌，列岫翠當簷。
更愛村橋畔，楊花撲酒帘。
題伊叟庵·其一
作者：文彥博
朝代：宋

斯干室上上方北，巖伴自爲伊叟庵。
每到庵中須熟寢，覺來惟共老僧談。
題伊叟庵·其二
作者：文彥博
朝代：宋

此庵庵北望伊堂，南望伊川極目長。
更有箕山并潁水，連延直入掛瓢鄉。
題史館兵部傅君草堂
作者：文彥博
朝代：宋

羨君濟上墅，勝概不可名。
泉石與松竹，聲影交相清。
周牆數百堵，版筑皆親營。
箕尾出南極，直對茅軒明。
陶廬自愛樂，蔣徑堪逢迎。
但恐赤松子，到此難忘情。
拾却留侯伴，從吾林下行。
題河陽太師堂·其一
作者：文彥博
朝代：宋

自別三城十九年，重來舊跡總依然。
鯉庭兼是魚符守，戲綵承顔慰目前。
題河陽太師堂·其二
作者：文彥博
朝代：宋

河橋洛宅近相望，三月花時日又長。
蹔整安車來子舍，爲吾特啟太師堂。
題籌筆驛
作者：文彥博
朝代：宋

卧龍纔起扶衰世，料敵謀攻後出師。
幃幄既持先聖術，肯來山驛旋沉思。
題紀太尉廟
作者：文彥博
朝代：宋

死節古來雖有矣，大都死節少如公。
惟圖救主重圍內，不憚焚身烈焰中。
龍準有因方脫禍，猴冠無計復爭雄。
如何置酒咸陽會，只說蕭何第一功。
題輞川圖後
作者：文彥博
朝代：宋

吾家伊上塢，亦自有椒園。
漠漠清香遠，離離丹實繁。
盈襜常要采，折柳不須藩。
每看輞川畫，起予商可言。
題郭熙畫樵夫渡水扇
作者：文彥博
朝代：宋

淺水深山一徑通，樵夫涉水出林中。
可憐畫筆多情思，寫在霜紈一扇風。
題韓晉公村田歌舞圖後
作者：文彥博
朝代：宋

治世舒長日，田家事力蘇。
干戈久不識，簫鼓共爲娛。
濁酒行無算，酡顔倒更扶。
將求太平象，此是太平圖。
題韓溪詩·其一
作者：文彥博
朝代：宋

韓信未遭面主顧，蕭何親至此中追。
君王有意爭天下，不得斯人未可知。
題韓溪詩·其三
作者：文彥博
朝代：宋

水濱山曲蹔盤桓，盛事臨風一據鞍。
莫訝史君頻歎詠，古來君相受知難。
題韓溪詩·其二
作者：文彥博
朝代：宋

平日漁樵皆病涉，當年將相盡成功。
淮陰未濟酇侯識，留得雄才歸漢中。
題韓溪詩·其四
作者：文彥博
朝代：宋

途中勝跡盡留題，獨有韓溪未有詩。
直把蕪詞重疊詠，只圖流播路人知。
題高平公親書伯夷頌卷後
作者：文彥博
朝代：宋

書從北海寄西豪，開卷纔窺竦髮毛。
范墨韓文傳不朽，首陽風節轉孤高。
題龍潭寺
作者：文彥博
朝代：宋

古寺依青障，高軒俯碧潭。
山僧如有待，先掃侍中庵。
題龍門奉先寺興禪師房
作者：文彥博
朝代：宋

伊叟已先至，興公猶未歸。
憑高東北望，一片白雲飛。
駕經略太尉相公移鎮太原·其一
作者：文彥博
朝代：宋

國節移全晉，階符應列星。
新開大幕府，俗號小朝廷。
風偃殊鄰服，威加絕塞寧。
歸來煙閣上，肖象炳丹青。
駕經略太尉相公移鎮太原·其三
作者：文彥博
朝代：宋

將軍號令柳營傳，緩带投壺自適然。
一片笙歌聞四面，晉公舊事在龍泉。
駕經略太尉相公移鎮太原·其二
作者：文彥博
朝代：宋

北首并州路，旌幢擁畫輪。
萬兵嚴後從，百吏拜前塵。
漢相儀刑重，堯風氣俗淳。
政成期月報，四海望洪鈞。
駕經略太尉相公移鎮太原·其四
作者：文彥博
朝代：宋

晉陽襦袴歌來暮，洛宅衣冠動去思。
若到參虛念嵩少，北園南望下樓遲。
龍圖給事使還過魏少留仙斾道舊爲樂因及北史魏收之語作爲雅章輒敢寄聲聊資一噱
作者：文彥博
朝代：宋

劇談亹亹倍塵麾，奇表堂堂對伏犀。
易作詩章頻有得，難爲逋峭豈無稽。
回驅大旆龍沙北，歸直清廂虎帳西。
久困土山緣直道，侃然常耻病于畦。
与之珍朝议秋日东田观鱼掷饼水中鱼食者众
作者：文彦博
朝代：宋

观鱼最是乐，莫作羡鱼心。退而能结网，所得过千金。垂钓与施食，乃是两般心。莫作鲁人意，公张取百金。凫鸥两闲暇，知我无机心。跃渊宜自在，直莫上钩金。
与之珍朝议秋日东田观鱼掷饼水中鱼食者众·其一
作者：文彦博
朝代：宋
体裁：五言绝句

观鱼最是乐，莫作羡鱼心。退而能结网，所得过千金。
与之珍朝议秋日东田观鱼掷饼水中鱼食者众·其三
作者：文彦博
朝代：宋

凫鸥两闲暇，知我无机心。
跃渊宜自在，直莫上鈎金。
与之珍朝议秋日东田观鱼掷饼水中鱼食者众·其三
作者：文彦博
朝代：宋

凫鸥两闲暇，知我无机心。跃渊宜自在，直莫上钩金。
与之珍朝议秋日东田观鱼掷饼水中鱼食者众·其二
作者：文彦博
朝代：宋
体裁：五言绝句

垂钓与施食，乃是两般心。莫作鲁人意，公张取百金。
与公仪会饮南湖作
作者：文彦博
朝代：宋

湖上高楼对远山，一樽清醑且开颜。今朝尚作林塘主，明日将归侍从班。心向白云虽自乐，身趋丹禁未容闲。为君不惜厌厌醉，赏尽银蟾秉烛还。
与公仪会饮南湖作
作者：文彦博
朝代：宋

湖上高楼对远山，一罇清醑且开颜。
今朝尚作林塘主，明日将归侍从班。
心向白云虽自乐，身趋丹禁未容闲。
为君不惜厌厌醉，赏尽银蟾秉烛还。
东枢后轩列植花草随时竞秀种类寔繁滋蔓因依未易图也然昔之造化者为不少矣故录其名数榜于北垣意欲后之人勿剪勿伐且无忘于封植也因观其榜偶作小诗三章曰嘲曰解曰断云·嘲
作者：文彦博
朝代：宋

百种闲花草，皆非药笼材。如何桃与李，曾不预栽培。勿谓闲花草，色成各有宜。君看桃与李，未是岁寒姿。天地育万物，物物遂其生。何须强分别，不若两忘情。
东枢后轩列植花草随时竞秀种类寔繁滋蔓因依未易图也然昔之造化者为不少矣故录其名数牓于北垣意欲后之人勿剪勿伐且无忘于封植也因观其牓偶作小诗三章曰嘲曰解曰断云·嘲
作者：文彦博
朝代：宋
体裁：五言绝句

百种闲花草，皆非药笼材。如何桃与李，曾不预栽培。
东枢后轩列植花草随时竞秀种类寔繁滋蔓因依未易图也然昔之造化者为不少矣故录其名数牓于北垣意欲后之人勿剪勿伐且无忘于封植也因观其牓偶作小诗三章曰嘲曰解曰断云·断
作者：文彦博
朝代：宋
体裁：五言绝句

天地育万物，物物遂其生。何须强分别，不若两忘情。
东枢后轩列植花草随时竞秀种类寔繁滋蔓因依未易图也然昔之造化者为不少矣故录其名数牓于北垣意欲后之人勿剪勿伐且无忘于封植也因观其牓偶作小诗三章曰嘲曰解曰断云·解
作者：文彦博
朝代：宋
体裁：五言绝句

勿谓闲花草，色成各有宜。君看桃与李，未是岁寒姿。
东溪奉送景仁内翰归东都
作者：文彦博
朝代：宋

君自东都至西洛，风光相赏不相违。瑞雪承露从头看，看到姚黄兴尽归。暮春脩禊洛川游，丝管随登李郭舟。仲损昌言俱未至，凝眸东望不回头。送君东至伊东坞，东望青嵩与白云。又向嵩云更东去，花前把酒惜离群。
东溪奉送景仁内翰归东都·其一
作者：文彦博
朝代：宋
体裁：七言绝句

君自东都至西洛，风光相赏不相违。瑞雪承露从头看，看到姚黄兴尽归。
东溪奉送景仁内翰归东都·其三
作者：文彦博
朝代：宋

送君东至伊东坞，东望青嵩与白云。
又向嵩云更东去，花前把酒惜离羣。
东溪奉送景仁内翰归东都·其三
作者：文彦博
朝代：宋

送君东至伊东坞，东望青嵩与白云。又向嵩云更东去，花前把酒惜离群。
东溪奉送景仁内翰归东都·其二
作者：文彦博
朝代：宋

暮春修禊洛川游，丝管随登李郭舟。
仲损昌言俱未至，凝眸东望不回头。
东溪奉送景仁内翰归东都·其二
作者：文彦博
朝代：宋

暮春脩禊洛川游，丝管随登李郭舟。仲损昌言俱未至，凝眸东望不回头。
东溪泛舟
作者：文彦博
朝代：宋

东溪伊水东，溪水丘溶溶。
两桨夷犹去，双凫上下逢。
余波通洛浦，倒影浸嵩峯。
荷动闻鱼跃，沙平见鹤踪。
岛蒲森剑戟，岸柳亚虬龙。
并载惟禅客，随观有牧童。
风传棹讴远，露湿钓蓑浓。
不是迷津处，何烦问老农。
东溪泛舟
作者：文彦博
朝代：宋

东溪伊水东，溪水丘溶溶。两桨夷犹去，双凫上下逢。馀波通洛浦，倒影浸嵩峰。荷动闻鱼跃，沙平见鹤踪。岛蒲森剑戟，岸柳亚虬龙。并载惟禅客，随观有牧童。风传棹讴远，露湿钓蓑浓。不是迷津处，何烦问老农。
中书令鲁国宣靖鲁公挽词
作者：文彦博
朝代：宋

三朝辅翊秉鸿钧，功在旂常泽在民。黄石授来为帝傅，赤松游去保天真。达生优享高年福，出世轻遗大梦身。自古陉山多吉宅，国侨裴令继芳尘。二府陪游垂二纪，服公哲范每思齐。留心旧典皆驯致，从事新书悉顺稽。言发清风常穆若，心停止水更渊兮。先朝付嘱非无谓，必为其仁在放麑。
中书令鲁国宣靖鲁公挽词·其一
作者：文彦博
朝代：宋

三朝辅翊秉鸿钧，功在旂常泽在民。黄石授来为帝傅，赤松游去保天真。达生优享高年福，出世轻遗大梦身。自古陉山多吉宅，国侨裴令继芳尘。
中书令鲁国宣靖鲁公挽词·其一
作者：文彦博
朝代：宋

三朝辅翊秉鸿钧，功在旗常泽在民。
黄石授来为帝傅，赤松游去保天真。
达生优享高年福，出世轻遗大梦身。
自古陉山多吉宅，国侨裴令继芳尘。
中书令鲁国宣靖鲁公挽词·其三
作者：文彦博
朝代：宋
体裁：七言绝句

龟蒙启土世传荣，犹倚耆英作政卿。及见伯禽亲拜后，方知遗爱在元成。
中书令鲁国宣靖鲁公挽词·其三
作者：文彦博
朝代：宋

龟蒙启土世传荣，犹倚耆英作政卿。及见伯禽亲拜后，方知遗爱在元成。穆穆罢朝嗟不慭，冲冲停市叹如仁。生刍絮酒难亲致，薤曲书成泪满巾。
中书令鲁国宣靖鲁公挽词·其二
作者：文彦博
朝代：宋
体裁：七言律诗

二府陪游垂二纪，服公哲范每思齐。留心旧典皆驯致，从事新书悉顺稽。言发清风常穆若，心停止水更渊兮。先朝付嘱非无谓，必为其仁在放麑。
中书令鲁国宣靖鲁公挽词·其四
作者：文彦博
朝代：宋

穆穆罢朝嗟不慭，冲冲停市叹如仁。生刍絮酒难亲致，薤曲书成泪满巾。
中书令鲁国宣靖鲁公挽词·其四
作者：文彦博
朝代：宋

穆穆罢朝嗟不憗，衝衝停市叹如仁。
生刍絮酒难亲致，薤曲书成泪满巾。
中书侍郎傅公挽词·其一
作者：文彦博
朝代：宋

友会朋情二纪余，金兰投分更无殊。
凤池晚接经邦论，龙陛晨陪步武趋。
起副民瞻方倚赖，用为霖雨待昭苏。
如何奄忽公先逝，自叹灵光老益孤。
中书侍郎傅公挽词·其一
作者：文彦博
朝代：宋

友会朋情二纪馀，金兰投分更无殊。凤池晚接经邦论，龙陛晨陪步武趋。起副民瞻方倚赖，用为霖雨待昭苏。如何奄忽公先逝，自叹灵光老益孤。
中书侍郎傅公挽词·其三
作者：文彦博
朝代：宋

常爱龙潭龟岛上，移床醉卧绿髯中。
茂林修竹皆如旧，惟叹人琴遂一空。
中书侍郎傅公挽词·其三
作者：文彦博
朝代：宋

常爱龙潭龟岛上，移床醉卧绿髯中。茂林脩竹皆如旧，惟叹人琴遂一空。
中书侍郎傅公挽词·其二
作者：文彦博
朝代：宋
体裁：七言绝句

贤业虽长命不融，从来此恨古今同。为霖作砺君家事，未尽舒张数已穷。
中书侍郎傅公挽词·其二
作者：文彦博
朝代：宋

贤业虽长命不融，从来此恨古今同。为霖作砺君家事，未尽舒张数已穷。常爱龙潭龟岛上，移床醉卧绿髯中。茂林脩竹皆如旧，惟叹人琴遂一空。
中书宿斋偶作
作者：文彦博
朝代：宋

斋洁奉祠事，深严宿禁扃。露盘云表见，钧奏梦中听。慎独虔君命，清心重礼经。顾惭温室树，忽此集鹪螟。凤阁容栖集，心无外虑侵。夜凉秋气早，人静禁门深。大政惭无补，微才恐不任。歌眠听宫漏，兰焰照青衾。
中书宿斋偶作·其一
作者：文彦博
朝代：宋
体裁：五言律诗

斋洁奉祠事，深严宿禁扃。露盘云表见，钧奏梦中听。慎独虔君命，清心重礼经。顾惭温室树，忽此集鹪螟。
中书宿斋偶作·其二
作者：文彦博
朝代：宋
体裁：五言律诗

凤阁容栖集，心无外虑侵。夜凉秋气早，人静禁门深。大政惭无补，微才恐不任。歌眠听宫漏，兰焰照青衾。
九月十日西园会范内翰李紫微已下诸公惠雅章谨成拙诗仰答厚意
作者：文彦博
朝代：宋
体裁：五言律诗

今日西园集，联裾蜀国英。为君聊置醴，念我昔专城。丽句皆新意，高谈多故情。报君虽拙陋，所应在同声。
书扇
作者：文彦博
朝代：宋
体裁：七言绝句

莫结新情断旧情，斯言明载坐忘篇。心名口诵为深戒，祗恐迷情逐景牵。
予移守青社同年宋学士代予守壁田会有来诗因成四十言为答
作者：文彦博
朝代：宋
体裁：五言律诗

旧许陪原郡，时清偃息优。羡君熊轼去，夺我鸭坡游。草树秋方密，禽鱼晚思幽。相凭皆与问，犹忆醉翁不。
五老会诗
作者：文彦博
朝代：宋

四个老儿三百岁，当时此会已难伦。如今白发游河叟，半是清朝解绶人。喜向园林同燕集，更缘樽酒长精神。欢言预有伊川约，好作元丰第四春。
五老会诗
作者：文彦博
朝代：宋

四个老儿三百岁，当时此会已难伦。
如今白髮游河叟，半是清朝解绶人。
喜向园林同燕集，更缘樽酒长精神。
欢言预有伊川约，好作元丰第四春。
井上桐
作者：文彦博
朝代：宋

擢干殊琼巘，托根非峄阳。发华临玉甃，倒影覆银床。方待高朋集，宁容众鸟翔。尾焦期入爨，谁识蔡中郎。
井上桐
作者：文彦博
朝代：宋

擢干殊琼巘，託根非峄阳。
发华临玉甃，倒影覆银床。
方待高朋集，宁容众鸟翔。
尾焦期入爨，谁识蔡中郎。
仆射侍中荣过潩上小园兼题嘉句谨成十六言仰谢贲饰
作者：文彦博
朝代：宋
体裁：七言律诗

上相寻芳驻画轮，华貂玉节耀松筠。二南雅丽音盈耳，八体遒妍妙入神。鲁壁再传科斗字，稽山长咏永和春。小园从此增光价，一室荧煌照乘珍。
从军行
作者：文彦博
朝代：宋
体裁：五言律诗

汗马出长城，横行十万兵。晨驱左贤阵，夕掩亚夫营。雪压龙沙白，云遮瀚海平。燕山纪功后，麟阁耀鸿名。
令弟坚官满归京偶成四十言代书寄判武学顾学士略资一噱
作者：文彦博
朝代：宋
体裁：五言律诗

多年判武学，未改旧官衔。有意将投阁，无人为解骖。师资尽韬略，况味极齑盐。闻说鲈鱼好，归心风满帆。
伏睹致政太傅侍郎答枢密谏议留题斋阁诗依韵和呈
作者：文彦博
朝代：宋

三朝光辅仰耆年，谢政归来作散仙。筑室尚依双凤阙，放怀何必五湖船。清谈倾座簪缨盛，綵服趋庭子舍贤。公伴赤松应念我，早教西去老伊川。华颠相顾最相亲，同是三朝二府人。曾忝政堂陪大论，又叨枢筦继清尘。我惭蒲柳衰残质，公称夔龙强健身。把酒观言兼恋德，春晖不觉渐西沦。
伏蒙仆射侍中贾寄示游噀上弊园归至湖上诗一章研味钦服不能自已辄成拙句仰答来贶
作者：文彦博
朝代：宋

脩篁小坞潩水湄，略有亭观体甚微。陪京上宰乐幽趣，闲乘斋舫临荆扉。是时仲夏之晦日，日轮停午炎炎时。披襟岸帻意自适，林下穆若生凉飔。子猷爱竹不问主，鲁侯在泮因成诗。妍词丽句溢累幅，金壶酒墨何淋漓。公适东偏访颜陋，愚当北道承萧规。魏人思公过召伯，一言一话无所遗。畴昔篇章仅三百，至今琬琰罗珠玑。跨山飞阁常逃暑，白醪满泛黄金卮。沈李浮瓜信美矣，回船弄水曾无之。遥瞻德星方聚处，正与两两交光辉。颍川异迹冠天下，湖上胜景邻日围。鹿舆桂楫亟游览，即见零雨东山归。
伏蒙仆射侍中贾寄示游潠上弊园归至湖上诗一章研味钦服不能自已辄成拙句仰答来贶
作者：文彦博
朝代：宋

修篁小坞潩水湄，略有亭观体甚微。
陪京上宰乐幽趣，闲乘斋舫临荆扉。
是时仲夏之晦日，日轮停午炎炎时。
披襟岸帻意自适，林下穆若生凉飔。
子猷爱竹不问主，鲁侯在泮因成诗。
妍词丽句溢累幅，金壶酒墨何淋漓。
公适东偏访颜陋，愚当北道承萧规。
魏人思公过召伯，一言一话无所遗。
畴昔篇章仅三百，至今琬琰罗珠玑。
跨山飞阁常逃暑，白醪满泛黄金巵。
沈李浮瓜信美矣，回船弄水曾无之。
遥瞻德星方聚处，正与两两交光辉。
颍川异迹冠天下，湖上胜景隣日围。
鹿舆桂檝亟游览，即见零雨东山归。
伏覩致政太傅侍郎答枢密谏议留题斋阁诗依韵和呈·其一
作者：文彦博
朝代：宋
体裁：七言律诗

三朝光辅仰耆年，谢政归来作散仙。筑室尚依双凤阙，放怀何必五湖船。清谈倾座簪缨盛，綵服趋庭子舍贤。公伴赤松应念我，早教西去老伊川。
伏覩致政太傅侍郎答枢密谏议留题斋阁诗依韵和呈·其二
作者：文彦博
朝代：宋
体裁：七言律诗

华颠相顾最相亲，同是三朝二府人。曾忝政堂陪大论，又叨枢筦继清尘。我惭蒲柳衰残质，公称夔龙强健身。把酒观言兼恋德，春晖不觉渐西沦。
余于洛城建春门内循城得池数百亩其池乃唐之药园因学徐勉作东田引水一支灌其中岁月渐久景物已老乔木脩竹森然四合菱莲蒲芰于沼于沚结茅构宇务实去华野意山情颇以自适故作是诗
作者：文彦博
朝代：宋
体裁：七言律诗

引得清伊一派通，三湾相接势无穷。便成渺渺江湖趣，更有萧萧芦苇风。西洛故年为胜地，东田今日属衰翁。药园事迹分明在，尽见云卿旧记中。
余前此二纪保釐西郊与判台李少师及洛社诸君游龙门饮伊上有渔者献鳜鱼十数尾因作羹鲙坐客有思鲈之兴余后守魏累请休致久而未遂曾为忆鳜诗寄洛下诸贤今年秋累与诸君饮于东田池上苇间鲙鱼炊香稻以佐酒浩然有江湖之趣因作是诗并录忆鳜诗如左
作者：文彦博
朝代：宋

一樽江上思鲈酒，两首伊滨忆鳜诗。今日东田遂前请，香梗绿蚁鲙红丝。
余前此二纪保釐西郊与判台李少师及洛社诸君游龙门饮伊上有渔者献鳜鱼十数尾因作羹鲙坐客有思鲈之兴余后守魏累请休致久而未遂曾为忆鳜诗寄洛下诸贤今年秋累与诸君饮于东田池上苇间鲙鱼炊香稻以佐酒浩然有江湖之趣因作是诗并录忆鳜诗如左
作者：文彦博
朝代：宋

一罇江上思鲈酒，两首伊滨忆鳜诗。
今日东田遂前请，香梗绿蚁鲙红丝。
依漾园池上即事
作者：文彦博
朝代：宋
体裁：七言绝句

莫问竹风来不来，竹间已自绝尘埃。贪看池上能言鸭，小立桥边称意苔。
依韵和答文裕羣牧侍郎
作者：文彦博
朝代：宋

华轩过陋巷，良讌集西园。
雅饮金罍耻，高吟墨客喧。
初晴山色静，早夏木阴繁。
酷爱君挥麈，清言有会元。
依韵和答文裕群牧侍郎
作者：文彦博
朝代：宋

华轩过陋巷，良宴集西园。雅饮金罍耻，高吟墨客喧。初晴山色静，早夏木阴繁。酷爱君挥麈，清言有会元。
依韵谢运使陈虞部生日惠双鹤灵寿杖
作者：文彦博
朝代：宋

仙禽寿杖垂佳贶，丽句雕章焕列星。深悉至怀形善祷，拟延西景驻颓龄。青田双戏九皋鸣，屈降仙姿入户庭。宜与衰翁为老伴，雪毛霜鬓共星星。瑰奇擢秀从王屋，灵寿传名自汉庭。仁者存心安老者，欲扶蹇步得长宁。美干非缘削治成，挺然脩直体坚轻。仙郎曲借扶持力，使助登山蜡屐行。
依韵谢运使陈虞部生日惠双鹤灵寿杖·其一
作者：文彦博
朝代：宋
体裁：七言绝句

仙禽寿杖垂佳贶，丽句雕章焕列星。深悉至怀形善祷，拟延西景驻颓龄。
依韵谢运使陈虞部生日惠双鹤灵寿杖·其三
作者：文彦博
朝代：宋
体裁：七言绝句

瑰奇擢秀从王屋，灵寿传名自汉庭。仁者存心安老者，欲扶蹇步得长宁。
依韵谢运使陈虞部生日惠双鹤灵寿杖·其二
作者：文彦博
朝代：宋
体裁：七言绝句

青田双戏九皋鸣，屈降仙姿入户庭。宜与衰翁为老伴，雪毛霜鬓共星星。
依韵谢运使陈虞部生日惠双鹤灵寿杖·其四
作者：文彦博
朝代：宋

美干非缘削治成，挺然修直体坚轻。
仙郎曲借扶持力，使助登山蜡屐行。
依韵谢运使陈虞部生日惠双鹤灵寿杖·其四
作者：文彦博
朝代：宋

美干非缘削治成，挺然脩直体坚轻。仙郎曲借扶持力，使助登山蜡屐行。
侠少行
作者：文彦博
朝代：宋

锦带佩吴鈎，翩翩跃紫骝。
垂鞭度永埒，挟弹过长楸。
平乐十千酒，南城百尺楼。
荆娥拂双袖，日夕又迟留。
侠少行
作者：文彦博
朝代：宋

锦带佩吴钩，翩翩跃紫骝。垂鞭度永埒，挟弹过长楸。平乐十千酒，南城百尺楼。荆娥拂双袖，日夕又迟留。
偶书扇面
作者：文彦博
朝代：宋
体裁：七言绝句

人生七十古来稀，老境来侵老病随。自算愚年垂九十，也须惭愧耳聋迟。
偶书答岐守吴卿
作者：文彦博
朝代：宋
体裁：七言绝句

君说归期未有期，西风又是鲙鲈时。何当会集香山伴，同赴松窗烛下棋。
偶作示同志
作者：文彦博
朝代：宋

隐几清吟久，投瓢浩叹频。如何爵举日，犹是传还人。胶葛终当戾，洿涂偶未伸。若嫌家监傲，殊不厚田仁。
偶作示同志
作者：文彦博
朝代：宋

隐几清吟久，投瓢浩欢频。
如何爵举日，犹是传还人。
胶葛终当戾，洿涂偶未伸。
若嫌家监傲，殊不厚田仁。
偶成小诗赠提举刘司封
作者：文彦博
朝代：宋
体裁：七言绝句

向上应无快活人，斯言未敢便当仁。留君且住非他意，好作熙宁第八春。
偶题看山楼新画山水
作者：文彦博
朝代：宋

尽日望西山，扶筇复倚栏。远观犹未足，更作画图看。
偶题看山楼新画山水
作者：文彦博
朝代：宋

尽日望西山，扶筇復倚栏。
远观犹未足，更作画图看。
元巳阻雨
作者：文彦博
朝代：宋
体裁：七言绝句

林花脉脉怯朝烟，雨隔兰庭曲水筵。欲买春花无定价，东风撩乱掷榆钱。
元师迁化其徒得舍利供于天钵因作四十言赞叹既而得殿省苏承诗又增十字
作者：文彦博
朝代：宋
体裁：古风

师今顺寂去，所寂竟何如。倏尔归无物，湛然同太虚。化成三昧火，超出四禅居。方悟祇园法，又胜漆园书。苏君善知识，言诗更起予。
元日作
作者：文彦博
朝代：宋
体裁：五言律诗

万寿称觞日，天光肇祚辰。新阳方改故，暖律已升春。桃梗分朱户，椒花献紫宸。子舆方养浩，何必造盘辛。
公仆天章书示暂往蓝田兼阅山水以答来贶
作者：文彦博
朝代：宋

暂枉观风斾，从容赏物华。
蓝山青有玉，辋水碧无沙。
林静闻啼狖，川长见落霞。
宜寻幽径处，竹里到南坨。
公仆天章书示暂往蓝田兼阅山水以答来贶
作者：文彦博
朝代：宋

暂枉观风旆，从容赏物华。蓝山青有玉，辋水碧无沙。林静闻啼狖，川长见落霞。宜寻幽径处，竹里到南坨。
公子
作者：文彦博
朝代：宋

朝罢章台陌，追随紫燕光。雁陂冠绿帻，洛浦授明珰。下士营三窟，名姬号四香。十千沽斗酒，结客少年场。
公子
作者：文彦博
朝代：宋

朝罢章台陌，追随紫燕光。
鴈陂冠绿帻，洛浦授明珰。
下士营三窟，名姬号四香。
十千沽斗酒，结客少年场。
公子
作者：文彦博
朝代：宋

甲第峨峨爵观前，对回微岸鵔鸃冠。锦鞯飞鞚丹砂埒，蜜炬流膏紫玉槃。狐尾单衣常裛麝，虎头双绶镇薰兰。闲驰便面章台陌，里巷儿童逐弹丸。
公子
作者：文彦博
朝代：宋

甲第峨峨爵观前，对回微岸鵕鸃冠。
锦鞯飞鞚丹砂埒，蜜炬流膏紫玉槃。
狐尾单衣常裛麝，虎头双绶镇熏兰。
闲驰便面章台陌，里巷儿童逐弹丸。
关山月
作者：文彦博
朝代：宋

宕子久行役，辽西戍未还。佳人怨遥夜，清泪浥朱颜。藓晦兰闺寂，尘昏宝鉴闲。相思不相见，明月下关山。
关山月
作者：文彦博
朝代：宋

宕子久行役，辽西戍未还。
佳人怨遥夜，清泪浥朱颜。
藓晦兰闺寂，尘昏宝鑑闲。
相思不相见，明月下关山。
再到积庆坟庄即事偶成
作者：文彦博
朝代：宋

不到伊川八九年，重来风物尽依然。惊回俗梦鸣皋鹤，洗净尘襟漱玉泉。绿筱侵阶当蕙帐，苍霞满目对松阡。天怜老懒优深处，罢听晨鸡彻晓眠。郊园乍适疏慵意，勉强逢迎已不能。赤米白盐充野馔，蕉衫芒蹻见山僧。含风古木遮檐角，漱玉清泉泻石棱。田父相过复相劝，早归林下醉腾腾。
再到积庆坟庄即事偶成·其一
作者：文彦博
朝代：宋

不到伊川八九年，重来风物尽依然。惊回俗梦鸣皋鹤，洗净尘襟漱玉泉。绿筱侵阶当蕙帐，苍霞满目对松阡。天怜老懒优深处，罢听晨鸡彻晓眠。
再到积庆坟庄即事偶成·其一
作者：文彦博
朝代：宋

不到伊川八九年，重来风物尽依然。
惊回俗梦鸣皋鹤，洗凈尘襟漱玉泉。
绿篠侵阶当蕙帐，苍霞满目对松阡。
天怜老懒优深处，罢听晨鸡彻晓眠。
再到积庆坟庄即事偶成·其二
作者：文彦博
朝代：宋

郊园乍适疎慵意，勉强逢迎已不能。
赤米白盐充野馔，蕉衫芒蹻见山僧。
含风古木遮檐角，漱玉清泉泻石棱。
田父相过復相劝，早归林下醉腾腾。
再到积庆坟庄即事偶成·其二
作者：文彦博
朝代：宋

郊园乍适疏慵意，勉强逢迎已不能。赤米白盐充野馔，蕉衫芒蹻见山僧。含风古木遮檐角，漱玉清泉泻石棱。田父相过复相劝，早归林下醉腾腾。
再和
作者：文彦博
朝代：宋

惟有陈园接府城，池塘花竹可娱情。
虽然不及芙蓉萼，犹得河桥史舘名。
再和
作者：文彦博
朝代：宋

惟有陈园接府城，池塘花竹可娱情。虽然不及芙蓉萼，犹得河桥史馆名。
再和留守相公惠雅章
作者：文彦博
朝代：宋
体裁：七言绝句

蜗舍归来多闭户，貂冠挂了不留簪。每登丞相潭潭府，常憩西厢大隐庵。
再和留守相公继示雅章
作者：文彦博
朝代：宋
体裁：七言绝句

两两台符世仰瞻，高怀冲淡厌华簪。经纶器业时方赖，难遂南阳卧草庵。
再答
作者：文彦博
朝代：宋

说幻缘知幻，言尘为觉尘。
觉知今亦遣，尘幻岂关身。
独体方无对，双修未是真。
因君祗夜颂，自愧小乘人。
再答
作者：文彦博
朝代：宋

说幻缘知幻，言尘为觉尘。觉知今亦遣，尘幻岂关身。独体方无对，双脩未是真。因君祗夜颂，自愧小乘人。
再酬富公一绝
作者：文彦博
朝代：宋
体裁：七言绝句

洛下衣冠今最盛，当年尚齿礼容优。惟公福寿并勋德，合是人间第一流。
初曙
作者：文彦博
朝代：宋

汉宫金掌露淋漓，椒殿装梅欲罢时。宿霭空濛昏绣桷，晓暾依约上文㮰。九苑威凤犹栖阁，三匝惊乌尚绕枝。玉女窗虚莲烛谢，西南金魄隐残规。
初曙
作者：文彦博
朝代：宋

汉宫金掌露淋漓，椒殿装梅欲罢时。
宿霭空蒙昏绣桷，晓暾依约上文㮰。
九苑威凤犹栖阁，三匝惊乌尚绕枝。
玉女窗虚莲烛谢，西南金魄隐残规。
初泛舟新池观子弟辈作诗因为此示之
作者：文彦博
朝代：宋

旧池疏引透新池，转觉澄澜势渺瀰。得志鱼虾争跳跃，无根萍梗任推移。船头欲过冲桥脚，柳眼初开映水湄。借问阿连春草句，何人先把紫毫摛。
初泛舟新池观子弟辈作诗因为此示之
作者：文彦博
朝代：宋

旧池疏引透新池，转觉澄澜势渺瀰。
得志鱼虾争跳跃，无根萍梗任推移。
船头欲过衝桥脚，柳眼初开映水湄。
借问阿连春草句，何人先把紫毫摛。
初知榆次县题新衙鼓上
作者：文彦博
朝代：宋
体裁：七言绝句

置向谯楼一任挝，挝多挝少不知他。如今幸有黄紬被，努出头来道放衙。
前日蒙留守相公玉汝延饮于中和新堂仍别设毡幄欲令羸老暂憩翌日小娃已传其说辄成小诗
作者：文彦博
朝代：宋
体裁：七言绝句

新堂仍设旧青毡，欲使刘伶暂醉眠。何似奇章南涧上，别开一室待焦先。
前朔宪孔嗣宗太博过孟云近于洛下结穷九老会凡职事稍重生事稍丰者不得与焉其宴集之式率称其名其事诚可嘉尚其语多资嗢噱因作小诗以纪之亦以见河南士人有名教之乐简贪薄之风辄录呈留守宣徽聊资解颐
作者：文彦博
朝代：宋
体裁：七言绝句

洛城冠盖敦名教，任是清贫节转高。见说近添穷九老，从初便不要山涛。
北都留守相公韩以某顷守魏都粗修斋舍特加标牓仍示雅章谨依高韵
作者：文彦博
朝代：宋

载守铜壶踰八岁，渐营凉室与温房。
踈帘夏捲清风阁，密幄冬褰爱日堂。
窗静坐闻松竹韵，径深行袭蕙兰香。
已惭必葺非宏丽，更愧佳章比召棠。
北都留守相公韩以某顷守魏都粗脩斋舍特加标榜仍示雅章谨依高韵
作者：文彦博
朝代：宋

载守铜壶踰八岁，渐营凉室与温房。疏帘夏捲清风阁，密幄冬褰爱日堂。窗静坐闻松竹韵，径深行袭蕙兰香。已惭必葺非宏丽，更愧佳章比召棠。
华月
作者：文彦博
朝代：宋

皎皎新秋月，分明照洞房。几人千里别，今夜九回肠。皓彩穿珠幌，澄辉上璧珰。画楼兼绣户，浑是可怜光。
华月
作者：文彦博
朝代：宋

皎皎新秋月，分明照洞房。
几人千里别，今夜九迴肠。
皓彩穿珠幌，澄辉上璧珰。
画楼兼绣户，浑是可怜光。
华阳巾
作者：文彦博
朝代：宋
体裁：七言绝句

华阳山相遗巾法，蜀国乌纱学制成。公厌貂裘今已久，定知野服称高情。
即事偶书
作者：文彦博
朝代：宋
体裁：五言律诗

世道逢消长，人情徇爱憎。光华如石火，明灭似风灯。巢幕堪忧燕，垂天不羡鹏。危心戒行险，视履益兢兢。
去春蒙西都致政李少师惠诗五首追叙旧游因而招隐某尚羁枢务请退未谐深味来章未知所答迁延宿留遂涉岁时今蒙圣慈俯从人欲听解重柄均逸便藩仰西河之上游瞻仁宅之实迩即当胥会弥积欣怡辄成小诗三章代书见意且答去春之赐
作者：文彦博
朝代：宋

新诗五首缘招隐，未得西归未敢酬。今许均劳解枢柄，期君同伴赤松游。伊西古寺茅庵静，不到经今八九春。岩谷定知云水冷，宫师常作独游人。斗薮缁尘捋白髭，缄书先去问宫师。仙舟东下能相访，同上平嵩把酒卮。
去春蒙西都致政李少师惠诗五首追叙旧游因而招隐某尚羁枢务请退未谐深味来章未知所答迁延宿留遂涉岁时今蒙圣慈俯从人欲听解重柄均逸便藩仰西河之上游瞻仁宅之实迩即当胥会弥积欣怡辄成小诗三章代书见意且答去春之赐
作者：文彦博
朝代：宋

新诗五首缘招隐，未得西归未敢酬。
今许均劳解枢柄，期君同伴赤松游。
伊西古寺茅庵静，不到经今八九春。
岩谷定知云水冷，宫师常作独游人。
斗薮缁尘捋白髭，缄书先去问宫师。
仙舟东下能相访，同上平嵩把酒巵。
又读平泉花木记
作者：文彦博
朝代：宋

历览平泉记，文饶性苦奢。如何伊上墅，多是日南花。美荫皆奇树，清芬悉异葩。安知桃李盛，不及晋公家。竹树环青嶂，楼台生碧烟。珍奇穷四海，景象冠三川。上党夷凶日，太和归国年。此时能勇退，应遂老平泉。吾观李太尉，所失在誇权。名遂不知退，膏明惟自煎。终身恋华组，何日到平泉。徒有思归意，歌诗盈百篇。
又读平泉花木记·其一
作者：文彦博
朝代：宋
体裁：五言律诗

历览平泉记，文饶性苦奢。如何伊上墅，多是日南花。美荫皆奇树，清芬悉异葩。安知桃李盛，不及晋公家。
又读平泉花木记·其三
作者：文彦博
朝代：宋

吾观李太尉，所失在夸权。
名遂不知退，膏明惟自煎。
终身恋华组，何日到平泉。
徒有思归意，歌诗盈百篇。
又读平泉花木记·其三
作者：文彦博
朝代：宋

吾观李太尉，所失在誇权。名遂不知退，膏明惟自煎。终身恋华组，何日到平泉。徒有思归意，歌诗盈百篇。
又读平泉花木记·其二
作者：文彦博
朝代：宋
体裁：五言律诗

竹树环青嶂，楼台生碧烟。珍奇穷四海，景象冠三川。上党夷凶日，太和归国年。此时能勇退，应遂老平泉。
双泉
作者：文彦博
朝代：宋
体裁：七言绝句

长剑并弹霜气豪，白虹半折秋云高。濯缨洗耳更何处，世人回看轻鸿毛。
古寺清秋日
作者：文彦博
朝代：宋

古寺清秋日，微凉宝殿中。玉题高纳月，金铎碎摇风。翠藓缘阶碧，幽兰裛露红。闲听连叶漏，吟对惠休公。古寺清秋日，幽闲景倍殊。晚云遮鹫岭，新月照虾须。玉露沾篱菊，金风落井梧。武泥求泛驾，张翰莫思鲈。古寺清秋日，登楼拥鼻吟。微凉生柰苑，轻吹动香林。窗外萤飞火，篱边菊散金。静弹流水曲，何处有知音。古寺清秋日，潘郎兴倍长。院闲披鹤氅，人静掩鹰房。密树惊晨鹊，幽轩耿夜螀。班姬应咏扇，通夕恨昭阳。古寺清秋日，含毫凭小楼。雨微滋石藓，烟淡落霜楸。紫燕休巢幕，苍鹰已下韝。闲倾浮蚁酎，时典鹔鹴裘。
古寺清秋日·其一
作者：文彦博
朝代：宋
体裁：五言律诗

古寺清秋日，微凉宝殿中。玉题高纳月，金铎碎摇风。翠藓缘阶碧，幽兰裛露红。闲听连叶漏，吟对惠休公。
古寺清秋日·其三
作者：文彦博
朝代：宋
体裁：五言律诗

古寺清秋日，登楼拥鼻吟。微凉生柰苑，轻吹动香林。窗外萤飞火，篱边菊散金。静弹流水曲，何处有知音。
古寺清秋日·其二
作者：文彦博
朝代：宋

古寺清秋日，幽闲景倍殊。晚云遮鹫岭，新月照虾须。玉露沾篱菊，金风落井梧。武泥求泛驾，张翰莫思鲈。
古寺清秋日·其二
作者：文彦博
朝代：宋

古寺清秋日，幽闲景倍殊。
晚云遮鹫岭，新月照虾鬚。
玉露霑篱菊，金风落井梧。
武泥求泛驾，张翰莫思鲈。
古寺清秋日·其五
作者：文彦博
朝代：宋

古寺清秋日，含毫凭小楼。雨微滋石藓，烟淡落霜楸。紫燕休巢幕，苍鹰已下韝。闲倾浮蚁酎，时典鹔鹴裘。
古寺清秋日·其五
作者：文彦博
朝代：宋

古寺清秋日，含毫凭小楼。
雨微滋石藓，烟淡落霜楸。
紫燕休巢幙，苍鹰已下鞴。
闲倾浮蚁酎，时典鹔鹴裘。
古寺清秋日·其四
作者：文彦博
朝代：宋
体裁：五言律诗

古寺清秋日，潘郎兴倍长。院闲披鹤氅，人静掩鹰房。密树惊晨鹊，幽轩耿夜螀。班姬应咏扇，通夕恨昭阳。
司空相公特贶雅章俯光陋迹依韵和呈以答厚意
作者：文彦博
朝代：宋
体裁：七言律诗

一代勋贤孰拟伦，惟公爵德齿俱尊。顾惭参鲁辞枢筦，辄继萧规偃辅藩。每到碧涟思召茇，时倾绿醑忆曹樽。平嵩极目西南望，仁里高闳近鼎门。
司马温公挽词
作者：文彦博
朝代：宋

莫逆论交司马丈，君心知我我知君。同谋同道殊无间，一死一生今遂分。八十衰翁如槁木，一千馀日是残曛。前途若有相逢处，尚以英灵解世纷。留滞周南十五年，成书奏牍过三千。东山方起为霖雨，大厦俄倾叹逝川。密有忠言如药石，别加优礼赐貂蝉。两宫痛悼皆临奠，祗为皋夔志未宣。
司马温公挽词·其一
作者：文彦博
朝代：宋

莫逆论交司马丈，君心知我我知君。
同谋同道殊无间，一死一生今遂分。
八十衰翁如槁木，一千余日是残曛。
前途若有相逢处，尚以英灵解世纷。
司马温公挽词·其一
作者：文彦博
朝代：宋

莫逆论交司马丈，君心知我我知君。同谋同道殊无间，一死一生今遂分。八十衰翁如槁木，一千馀日是残曛。前途若有相逢处，尚以英灵解世纷。
司马温公挽词·其三
作者：文彦博
朝代：宋
体裁：七言绝句

昔有乡贤阳道州，亦闻比近有松楸。新阡便合开三径，同气相求好并游。
司马温公挽词·其三
作者：文彦博
朝代：宋

昔有乡贤阳道州，亦闻比近有松楸。新阡便合开三径，同气相求好并游。傅岩旧迹今犹在，兼与安平祖庙邻。贤相裔孙还卜宅，先畴吉土是归真。
司马温公挽词·其二
作者：文彦博
朝代：宋
体裁：七言律诗

留滞周南十五年，成书奏牍过三千。东山方起为霖雨，大厦俄倾叹逝川。密有忠言如药石，别加优礼赐貂蝉。两宫痛悼皆临奠，祗为皋夔志未宣。
司马温公挽词·其四
作者：文彦博
朝代：宋
体裁：七言绝句

傅岩旧迹今犹在，兼与安平祖庙邻。贤相裔孙还卜宅，先畴吉土是归真。
司马赠太傅康国韩公挽词·其一
作者：文彦博
朝代：宋

朝路相从三纪余，更陪国论对钧枢。
康时远术推贤业，造膝嘉猷协帝俞。
盘结方资庖刃解，旱干犹望傅霖苏。
寝门遽有人琴叹，老伴调零道转孤。
司马赠太傅康国韩公挽词·其一
作者：文彦博
朝代：宋

朝路相从三纪馀，更陪国论对钧枢。康时远术推贤业，造膝嘉猷协帝俞。盘结方资庖刃解，旱乾犹望傅霖苏。寝门遽有人琴叹，老伴调零道转孤。
司马赠太傅康国韩公挽词·其三
作者：文彦博
朝代：宋
体裁：七言绝句

西豪居在许东偏，丹旐遥遥过许田。欲问相君真宅处，高平吉地是新阡。
司马赠太傅康国韩公挽词·其二
作者：文彦博
朝代：宋
体裁：七言绝句

洛城曾与公相别，已为人生老别难。今作绋讴成永诀，满襟悲泪转汍澜。
司马赠太傅康国韩公挽词·其二
作者：文彦博
朝代：宋

洛城曾与公相别，已为人生老别难。今作绋讴成永诀，满襟悲泪转汍澜。西豪居在许东偏，丹旐遥遥过许田。欲问相君真宅处，高平吉地是新阡。
和人留题华清宫温泉
作者：文彦博
朝代：宋

玉唾神游接汉京，朝元金碧照天明。香波浅斗龙原润，炎液深涵雁甃清。狎猎乱光浮藻井，穹隆长影浸彫楹。圣皇勤俭无西豫，辇路经春烟草平。
和人留题华清宫温泉
作者：文彦博
朝代：宋

玉唾神游接汉京，朝元金碧照天明。
香波浅斗龙原润，炎液深涵雁甃清。
狎猎乱光浮藻井，穹隆长影浸雕楹。
圣皇勤俭无西豫，辇路经春烟草平。
和公仪咏蒲葵扇
作者：文彦博
朝代：宋
体裁：五言律诗

不取归资厚，仁风藉尔扬。论财虽俭薄，应用极清凉。六角价非重，九华名未光。倾心既已久，安石勿相忘。
和公仪天章雪中游蓝田山悟真寺
作者：文彦博
朝代：宋

古寺依山构，高车冒雪游。穿林皆玉树，倚槛尽琼楼。景胜烦诗笔，财丰缓计筹。岩阿聊寄傲，物外恣寻幽。缰锁惭羁击，匏瓜叹滞留。无因陪雅躅，清唱复难酬。
和公仪天章雪中游蓝田山悟真寺
作者：文彦博
朝代：宋

古寺依山构，高车冒雪游。
穿林皆玉树，倚槛尽琼楼。
景胜烦诗笔，财丰缓计筹。
岩阿聊寄傲，物外恣寻幽。
缰锁惭羁击，匏瓜叹滞留。
无因陪雅躅，清唱復难酬。
和公仪游太华
作者：文彦博
朝代：宋

山水清音步步随，谢家歌舞岂须携。
深游雾市身应润，直上莲峯路不迷。
细草舒茵承蜡屐，长松倾盖护云梯。
岩隈灵药皆堪采，采得盈箱亦自提。
和公仪游太华
作者：文彦博
朝代：宋

山水清音步步随，谢家歌舞岂须携。深游雾市身应润，直上莲峰路不迷。细草舒茵承蜡屐，长松倾盖护云梯。岩隈灵药皆堪采，采得盈箱亦自提。
和公仪湖上烹蒙顶新茶作
作者：文彦博
朝代：宋

蒙顶露牙春味美，湖头月舘夜吟清。
烦酲涤尽冲襟爽，蹔适萧然物外情。
和公仪湖上烹蒙顶新茶作
作者：文彦博
朝代：宋

蒙顶露牙春味美，湖头月馆夜吟清。烦酲涤尽冲襟爽，暂适萧然物外情。
和公仪重到隐厅偶书绝句
作者：文彦博
朝代：宋
体裁：七言绝句

重访隐斋留雅咏，将归禁署促东辕。晓猿夜鹤君家物，不恋南湖只恋轩。
和公仪隐厅书事
作者：文彦博
朝代：宋
体裁：五言律诗

迹贵虽轩冕，心闲似隐沦。林间新葺宇，公退此颐神。藓色青缘砌，池光碧照人。爱君高雅趣，琴酒屡相亲。
和副枢吴谏议上元夜从驾至集禧观
作者：文彦博
朝代：宋
体裁：七言律诗

顺时同乐慰邦民，协气和风应早春。斗运帝车遵大路，云从天步绝纤尘。民瞻玉色欣游豫，岳峙琳宫望省巡。回御端闱张镐饮，兰灯桂魄耀星津。
和副枢吴谏议寄题广化寺东轩
作者：文彦博
朝代：宋

净居高出四禅天，更对伊嵩辟广轩。塔耸千花依鹫岭，舟浮一叶上龙门。云藏古木当危槛，风递疏钟过远村。我有草堂南涧口，一回西望一销魂。
和副枢吴谏议寄题广化寺东轩
作者：文彦博
朝代：宋

凈居高出四禅天，更对伊嵩闢广轩。
塔耸千花依鹫岭，舟浮一叶上龙门。
云藏古木当危槛，风递疎钟过远村。
我有草堂南涧口，一回西望一销魂。
和副枢蔡谏议孟夏旦日右府书事
作者：文彦博
朝代：宋

杲日无亏彰睿圣，前星有庆耀东朝。
皇明烛远羣羌服，火德乘时众慝消。
丹扆焦荣犹损膳，华颠尸素合归樵。
夔牙共奏康哉囗，雅咏和声彻九霄。
和副枢蔡谏议孟夏旦日右府书事
作者：文彦博
朝代：宋

杲日无亏彰睿圣，前星有庆耀东朝。皇明烛远群羌服，火德乘时众慝消。丹扆焦荣犹损膳，华颠尸素合归樵。夔牙共奏康哉□，雅咏和声彻九霄。
和副枢蔡谏议植山芋
作者：文彦博
朝代：宋
体裁：七言律诗

平台山芋传区种，久饵能令玉寿延。欲长深根培客土，便期珍味荐宾筵。吴莼顿觉名称减，楚芰须惭嗜好偏。况是丹头推绝品，百金供费亦宜然。
和副枢蔡谏议赠副枢吴谏议谢惠新宅杂花之什
作者：文彦博
朝代：宋

百卉千花淑景新，主人吟啸惜芳辰。依依绿减随堤色，灼灼红移洛浦春。已爱清香飘宴席，更分秾艳与交亲。邹阳本是梁园客，醉赏犹思濉水滨。
和副枢蔡谏议赠副枢吴谏议谢惠新宅杂花之什
作者：文彦博
朝代：宋

百卉千花淑景新，主人吟啸惜芳辰。
依依绿减随堤色，灼灼红移洛浦春。
已爱清香飘宴席，更分秾艷与交亲。
邹阳本是梁园客，醉赏犹思濉水滨。
和友人春日即事
作者：文彦博
朝代：宋

小院闲扃煦日长，静探琅简事虚皇。
依依柳荫银塘暗，习习风穿玳押凉。
碧合暮云连础润，绿攀奇树透怀香。
蒙山近得修真诀，辟谷常飡太乙粮。
和友人春日即事
作者：文彦博
朝代：宋

小院闲扃煦日长，静探琅简事虚皇。依依柳荫银塘暗，习习风穿玳押凉。碧合暮云连础润，绿攀奇树透怀香。蒙山近得脩真诀，辟谷常餐太乙粮。
和友人春日即事
作者：文彦博
朝代：宋
体裁：七言律诗

青阁登临恨已多，可堪兰景又妍和。书囊阅尽应成癖，诗思狂来恐是魔。玉树芬芳连雾縠，珠栊隐映隔云萝。鹴裘贳得杨昌酒，度日无悰倚瑟歌。
和太师相公重九日宴府僚之什
作者：文彦博
朝代：宋

不独龙山胜致全，黄枢开宴尽时贤。风回绮席鸾觞泛，日上彤襜虎幄鲜。陶菊香浓侵玳押，吴歈声缓倚鹍弦。云笺一幅西园什，如听钧韶下九天。
和太师相公重九日讌府僚之什
作者：文彦博
朝代：宋

不独龙山胜致全，黄枢开宴尽时贤。
风回绮席鸾觞泛，日上彤襜虎幄鲜。
陶菊香浓侵玳押，吴歈声缓倚鵾絃。
云笺一幅西园什，如听钧韶下九天。
和张峣秀才勉弟之什
作者：文彦博
朝代：宋
体裁：七言律诗

棣萼联华继昔贤，素园游想已多年。方观薮凤翱千仞，将见床鸾上九天。宽诏已闻求泛驾，盛时休忆赋归田。来春定中穿杨箭，好约抽毫玉陛前。
和梅公仪待制·宿西溪寺
作者：文彦博
朝代：宋

地占莲华麓，溪环鹫岭巅。密林含细籁，巍刹照清涟。独赏宁妨醉，幽吟定废眠。支郎谙雅尚，扫榻就潺湲。
和梅公仪待制·宿西溪寺
作者：文彦博
朝代：宋

地占莲华麓，溪环鹫岭巅。
密林含细籁，巍剎照清涟。
独赏宁妨醉，幽吟定废眠。
支郎谙雅尚，扫榻就潺湲。
和梅公仪待制·登骊山见连理木
作者：文彦博
朝代：宋
体裁：七言绝句

长生私语都无益，芳树交柯自表奇。就使玉真如素愿，山阴拱木竟何知。
和登飞桥观游艇
作者：文彦博
朝代：宋

为爱高桥月色多，飞觞捉尘对吟哦。
轻舠一叶时来往，惊散双鸳动碧荷。
和登飞桥观游艇
作者：文彦博
朝代：宋

为爱高桥月色多，飞觞捉麈对吟哦。轻舠一叶时来往，惊散双鸳动碧荷。
和致政侍郎二府诗
作者：文彦博
朝代：宋

潭潭相府方高启，岌岌枢闱亦对开。
棋布司存邻象阙，星分位表拱天台。
乐天善颂传嘉句，虔命叨居媿薄才。
仰认圣皇优待意，先时曾枉翠华来。
和致政侍郎二府诗
作者：文彦博
朝代：宋

潭潭相府方高启，岌岌枢闱亦对开。棋布司存邻象阙，星分位表拱天台。乐天善颂传嘉句，虔命叨居愧薄才。仰认圣皇优待意，先时曾枉翠华来。
和致政张大夫见贻之什
作者：文彦博
朝代：宋
体裁：七言律诗

自愧无才济世难，貂蝉挂了谢朝班。襟形散逸尘埃外，杖履逍遥水石间。君亦早抛华省贵，人皆仰羡白云闲。湖溪闻与郊居近，不用拈钱剩买山。
咏柳
作者：文彦博
朝代：宋

带缓何曾绾，眉长未见愁。青青缘御路，郁郁映金沟。乱絮凌空荡，繁丝逐吹流。传闻隋水上，千树拥迷楼。
咏柳
作者：文彦博
朝代：宋

带缓何曾绾，眉长未见愁。
青青缘御路，鬰鬰映金沟。
乱絮凌空荡，繁丝逐吹流。
传闻隋水上，千树拥迷楼。
咏筝
作者：文彦博
朝代：宋

别院秋仍静，高堂夜更闲。繁丝移宝柱，数曲奏阳关。好荐琼筵上，长亲黼座间。野王虽后出，无复谢东山。
咏筝
作者：文彦博
朝代：宋

别院秋仍静，高堂夜更闲。
繁丝移宝柱，数曲奏阳关。
好荐琼筵上，长亲黼座间。
野王虽后出，无復谢东山。
咏苔
作者：文彦博
朝代：宋

绵绵上钓矶，漠漠拥闲扉。石面风梳发，垣根雨濯衣。不将凡卉杂，还与俗尘违。谢砌曾成咏，深严近紫微。
咏苔
作者：文彦博
朝代：宋

绵绵上钓矶，漠漠拥闲扉。
石面风梳髮，垣根雨濯衣。
不将凡卉杂，还与俗尘违。
谢砌曾成咏，深严近紫微。
嘉祐中余尹河南与少师李公明龙图董巨源集贤王伯初同游龙门渔者得鳜鱼数十尾以助杯柈饮兴皆欢日月云迈几二十年感旧念游作忆鲈诗乃思鲈之比也
作者：文彦博
朝代：宋

西风一棹思鲈兴，抖擞尘缨归旧庐。最忆香山石楼下，清伊深处钓寒鱼。追思洛社闲游伴，屈指于今太半亡。若到龙门更闻笛，定知悲感似山阳。
嘉祐中余尹河南与少师李公明龙图董巨源集贤王伯初同游龙门渔者得鳜鱼数十尾以助杯柈饮兴皆欢日月云迈几二十年感旧念游作忆鲈诗乃思鲈之比也·其一
作者：文彦博
朝代：宋
体裁：七言绝句

西风一棹思鲈兴，抖擞尘缨归旧庐。最忆香山石楼下，清伊深处钓寒鱼。
嘉祐中余尹河南与少师李公明龙图董巨源集贤王伯初同游龙门渔者得鳜鱼数十尾以助杯柈饮兴皆欢日月云迈几二十年感旧念游作忆鲈诗乃思鲈之比也·其二
作者：文彦博
朝代：宋
体裁：七言绝句

追思洛社闲游伴，屈指于今太半亡。若到龙门更闻笛，定知悲感似山阳。
塞下曲
作者：文彦博
朝代：宋

老上焚庭后，昆邪右衽时。休开小月阵，罢祷拂云祠。徒觉筋竿劲，宁闻羽檄驰。祁连皆积雪，渠答夜应施。朔漠凝寒久，穷荒气候赊。冻云藏虎谷，残雪满龙沙。地回胡风急，天高汉月斜。何人动乡思，垄上听金笳。
塞下曲·其一
作者：文彦博
朝代：宋
体裁：五言律诗

老上焚庭后，昆邪右衽时。休开小月阵，罢祷拂云祠。徒觉筋竿劲，宁闻羽檄驰。祁连皆积雪，渠答夜应施。
塞下曲·其二
作者：文彦博
朝代：宋

朔漠凝寒久，穷荒气候赊。冻云藏虎谷，残雪满龙沙。地回胡风急，天高汉月斜。何人动乡思，垄上听金笳。
塞下曲·其二
作者：文彦博
朝代：宋

朔漠凝寒久，穷荒气候赊。
冻云藏虎谷，残雪满龙沙。
地迴胡风急，天高汉月斜。
何人动乡思，垅上听金笳。
外计苏度支示古铜器形制甚雅辄书五十六字还之
作者：文彦博
朝代：宋

古鼎良金齐法精，未知何代勒功名。
更须梓匠为凫杓，堪与仙翁作酒鎗。
涤濯尚应劳犊鼻，腥羶不復染羊羹。
水边林下风清处，长伴熏然醉玉倾。
外计苏度支示古铜器形制甚雅辄书五十六字还之
作者：文彦博
朝代：宋

古鼎良金齐法精，未知何代勒功名。更须梓匠为凫杓，堪与仙翁作酒鎗。涤濯尚应劳犊鼻，腥膻不复染羊羹。水边林下风清处，长伴薰然醉玉倾。
夜夜曲
作者：文彦博
朝代：宋

明月流清汉，娟娟照洞房。微风吹败叶，飒飒下银床。尘晦流黄素，炉销壁恶香。年年机杼妾，独怨夜何长。
夜夜曲
作者：文彦博
朝代：宋

明月流清汉，娟娟照洞房。
微风吹败叶，飒飒下银床。
尘晦流黄素，鑪销壁恶香。
年年机杼妾，独怨夜何长。
夜宴
作者：文彦博
朝代：宋

清夜开良宴，金瓶泛羽觞。蕙肴芬洁俎，兰焰耿华堂。妙舞流风雪，妍歌绕栋梁。西园堪赏玩，明月照银塘。
夜思
作者：文彦博
朝代：宋

明河秋耿耿，小阁夜愔愔。
鲁酒不成醉，洛生唯是吟。
簟凉初卷玉，垆暖乍熏金。
默坐终无寐，西窗月影沉。
夜思
作者：文彦博
朝代：宋

明河秋耿耿，小阁夜愔愔。鲁酒不成醉，洛生唯是吟。簟凉初卷玉，垆暖乍薰金。默坐终无寐，西窗月影沉。
夜讌
作者：文彦博
朝代：宋

清夜开良讌，金缾泛羽觞。
蕙肴芬洁俎，兰焰耿华堂。
妙舞流风雪，妍歌绕栋梁。
西园堪赏玩，明月照银塘。
大名府舍创作茅斋因题八句太师相公太保相公
作者：文彦博
朝代：宋

勿谓茅茨陋，栖心即有余。
非同诸葛卧，颇类静名居。
面壁思禅理，向阳观道书。
迴头视华屋，缰琐宿蘧庐。
大名府舍创作茅斋因题八句太师相公太保相公
作者：文彦博
朝代：宋

勿谓茅茨陋，栖心即有馀。非同诸葛卧，颇类静名居。面壁思禅理，向阳观道书。回头视华屋，缰琐宿蘧庐。
天圣五年春省试献羔开冰
作者：文彦博
朝代：宋

国重司寒祭，羔羊献礼陈。开冰遵旧典，荐庙属昌辰。肥羜方登俎，清壶冀飨神。虫疑非蚤夏，狐听异先春。凿凿凝光瑩，峨峨发彩新。何当比鱼上，从此出迷津。
天圣五年春省试献羔开冰
作者：文彦博
朝代：宋
体裁：五言排律

国重司寒祭，羔羊献礼陈。开冰遵旧典，荐庙属昌辰。肥羜方登俎，清壶冀飨神。虫疑非蚤夏，狐听异先春。凿凿凝光莹，峨峨发彩新。何当比鱼上，从此出迷津。
天平相公远寄佳章谨依韵和呈
作者：文彦博
朝代：宋

晓辟天阍出帝纶，麾幢误委不才臣。六条颁诏专临雍，一道全师别制秦。虽受深恩辞北阙，拟将何术抚西人。他年遂解簪缨去，乞去伊川号散民。昔年公掌秦中漕，虎节寻提四镇师。从此功成为汉相，至今阙内仰萧规。新诗远寄音盈耳，累牍频窥喜见眉。更问春游何处好，夹城西面景龙池。
天平相公远寄佳章谨依韵和呈·其一
作者：文彦博
朝代：宋

晓辟天阍出帝纶，麾幢误委不才臣。六条颁诏专临雍，一道全师别制秦。虽受深恩辞北阙，拟将何术抚西人。他年遂解簪缨去，乞去伊川号散民。
天平相公远寄佳章谨依韵和呈·其一
作者：文彦博
朝代：宋

晓闢天阍出帝纶，麾幢误委不才臣。
六条颁诏专临雍，一道全师别制秦。
虽受深恩辞北阙，拟将何术抚西人。
他年遂解簪缨去，乞去伊川号散民。
天平相公远寄佳章谨依韵和呈·其二
作者：文彦博
朝代：宋
体裁：七言律诗

昔年公掌秦中漕，虎节寻提四镇师。从此功成为汉相，至今阙内仰萧规。新诗远寄音盈耳，累牍频窥喜见眉。更问春游何处好，夹城西面景龙池。
太原府统平殿朝拜
作者：文彦博
朝代：宋

逆垒弥天甚，君王驻翠銮。荆榛亲剪伐，家业信艰难。一剑山河定，千年庙社安。故城禾黍美，无复验泥丸。
太原府统平殿朝拜
作者：文彦博
朝代：宋

逆垒弥天甚，君王驻翠銮。
荆榛亲剪伐，家业信艰难。
一剑山河定，千年庙社安。
故城禾黍美，无復验泥丸。
太尉韩国文忠富公哀词
作者：文彦博
朝代：宋

蚤擅才名重，天资德望崇。大勋缘定策，美利在和戎。一代推人杰，三朝倚栋隆。音容虽已矣，永誉更无穷。我愧才无取，公常问不能。白麻曾并命，黄阁遂同升。调燮彝伦叙，将明庶绩凝。如仁今奄忽，昭代失良肱。
太尉韩国文忠富公哀词·其一
作者：文彦博
朝代：宋
体裁：五言律诗

蚤擅才名重，天资德望崇。大勋缘定策，美利在和戎。一代推人杰，三朝倚栋隆。音容虽已矣，永誉更无穷。
太尉韩国文忠富公哀词·其三
作者：文彦博
朝代：宋
体裁：五言律诗

我愧才无取，公常问不能。白麻曾并命，黄阁遂同升。调燮彝伦叙，将明庶绩凝。如仁今奄忽，昭代失良肱。
太尉韩国文忠富公哀词·其二
作者：文彦博
朝代：宋
体裁：五言排律

晁董经邦策，皋夔济世贤。频坚挂冠请，未及纵心年。蚤遂赤松伴，晚参黄檗禅。悬车垂一纪，筑室冠三川。潇洒山中相，优游地上仙。尊荣兼寿考，五福在公全。
太尉韩国文忠富公哀词·其二
作者：文彦博
朝代：宋

鼌董经邦策，皋夔济世贤。频坚挂冠请，未及纵心年。蚤遂赤松伴，晚参黄檗禅。悬车垂一纪，筑室冠三川。潇洒山中相，优游地上仙。尊荣兼寿考，五福在公全。
太尉韩国文忠富公哀词·其二
作者：文彦博
朝代：宋

鼌董经邦策，皋夔济世贤。
频坚挂冠请，未及纵心年。
蚤遂赤松伴，晚参黄蘗禅。
悬车垂一纪，筑室冠三川。
潇洒山中相，优游地上仙。
尊荣兼寿考，五福在公全。
太尉韩国文忠富公哀词·其五
作者：文彦博
朝代：宋

达观定知无怛化，常情未免怆离魂。
邛山土厚虽埋玉，遗烈余芬万古存。
太尉韩国文忠富公哀词·其五
作者：文彦博
朝代：宋

达观定知无怛化，常情未免怆离魂。邛山土厚虽埋玉，遗烈馀芬万古存。
太尉韩国文忠富公哀词·其四
作者：文彦博
朝代：宋

去年春作耆英会，一坐簪绅仰典刑。今日共嗟天不慭，惟瞻英范在丹青。
太尉韩国文忠富公哀词·其四
作者：文彦博
朝代：宋

去年春作耆英会，一坐簪绅仰典刑。今日共嗟天不慭，惟瞻英范在丹青。达观定知无怛化，常情未免怆离魂。邛山土厚虽埋玉，遗烈馀芬万古存。
太尉韩国文忠富公哀词·其四
作者：文彦博
朝代：宋

去年春作耆英会，一坐簪绅仰典刑。
今日共嗟天不憗，惟瞻英范在丹青。
太庙宿斋作
作者：文彦博
朝代：宋

孟秋严庙飨，公衮摄祠官。达向来风迥，方诸溯月寒。剪茅重屋峻，丛甓缭墙宽。仰念灵台厚，恭思王业难。
太庙宿斋作
作者：文彦博
朝代：宋

孟秋严庙飨，公衮摄祠官。
达嚮来风迥，方诸遡月寒。
剪茅重屋峻，藂甓缭墙宽。
仰念灵台厚，恭思王业难。
奉陪伯温中散程伯康朝议司马君从大夫席于所居小园作同甲会
作者：文彦博
朝代：宋

四人三百十二岁，况是同生丙午年。招得梁园同赋客，合成商岭采芝仙。清谈亹亹风盈席，素发飘飘雪满肩。此会从来诚未有，洛中应作画图传。
奉陪伯温中散程伯康朝议司马君从大夫席于所居小园作同甲会
作者：文彦博
朝代：宋

四人三百十二岁，况是同生丙午年。
招得梁园同赋客，合成商岭采芝仙。
清谈亹亹风盈席，素髮飘飘雪满肩。
此会从来诚未有，洛中应作画图传。
子山朝奉倅汝阴过洛访别求诗
作者：文彦博
朝代：宋

邺下才名同七子，六年开幕得嘉宾。
屈从颍水投余刃，合去甘泉作从臣。
素以潘阳敦信睦，仍于洛孟卜仁邻。
士元骥足难羁绊，即见康衢势绝尘。
子山朝奉倅汝阴过洛访别求诗
作者：文彦博
朝代：宋

邺下才名同七子，六年开幕得嘉宾。屈从颍水投馀刃，合去甘泉作从臣。素以潘阳敦信睦，仍于洛孟卜仁邻。士元骥足难羁绊，即见康衢势绝尘。
宣仁圣烈皇太后挽词
作者：文彦博
朝代：宋

九年四海被清晖，瑞彩重轮照殿帏。间日视朝觐旰食，未明思政事宵衣。存心庶务劳千虑，决意真游厌万机。下土颙颙望霄汉，仙舆直指厚陵归。老臣八十惭尸素，挂了貂冠归洛阳。芝诏荐临优眷注，蒲轮促起预平章。重辞禁幄犹如昨，今迓灵舆益自伤。勉策衰羸来巩固，临风洒泪厚陵傍。
宣仁圣烈皇太后挽词·其一
作者：文彦博
朝代：宋
体裁：七言律诗

九年四海被清晖，瑞彩重轮照殿帏。间日视朝觐旰食，未明思政事宵衣。存心庶务劳千虑，决意真游厌万机。下土颙颙望霄汉，仙舆直指厚陵归。
宣仁圣烈皇太后挽词·其二
作者：文彦博
朝代：宋
体裁：七言律诗

老臣八十惭尸素，挂了貂冠归洛阳。芝诏荐临优眷注，蒲轮促起预平章。重辞禁幄犹如昨，今迓灵舆益自伤。勉策衰羸来巩固，临风洒泪厚陵傍。
宫保相公之役与有劳焉及闻非才忝爰立之命贻诗加奖有晋公亲讨卫国专谋之句称述大过拟议非伦辄成拙恶一章以达谢意
作者：文彦博
朝代：宋

平淮伐潞皆殊绩，靖乱夷凶着往编。
今以薄才叨重任，改将微效觊前贤。
人惭肖象求商野，德谢非熊起渭川。
惟有安昌念高第，雅章称述爱彭宣。
宫保相公之役与有劳焉及闻非才忝爰立之命贻诗加奖有晋公亲讨卫国专谋之句称述大过拟议非伦辄成拙恶一章以达谢意
作者：文彦博
朝代：宋

平淮伐潞皆殊绩，靖乱夷凶著往编。今以薄才叨重任，改将微效觊前贤。人惭肖象求商野，德谢非熊起渭川。惟有安昌念高第，雅章称述爱彭宣。
宫词
作者：文彦博
朝代：宋

金屋无人夜未央，独吟团扇倚椒房。辟寒犹待君王意，鹤燄荧煌龙漏长。体轻全不胜鸾钗，常羡同心上苑梅。翠辇未来珠箔卷，漆盘犹贮夜明苔。
宫词·其一
作者：文彦博
朝代：宋
体裁：七言绝句

金屋无人夜未央，独吟团扇倚椒房。辟寒犹待君王意，鹤燄荧煌龙漏长。
宫词·其二
作者：文彦博
朝代：宋
体裁：七言绝句

体轻全不胜鸾钗，常羡同心上苑梅。翠辇未来珠箔卷，漆盘犹贮夜明苔。
家园花开与陈大师饮茶同赏呈伯寿正叔昌言
作者：文彦博
朝代：宋

今朝自赏家园花，浓艳繁英粗可誇。外监上坡俱不至，紫园仙客共烹茶。
家园花开与陈大师饮茶同赏呈伯寿正叔昌言
作者：文彦博
朝代：宋

今朝自赏家园花，浓艷繁英粗可夸。
外监上坡俱不至，紫园仙客共烹茶。
家园酴醾自京寄至奉送提举刘司封
作者：文彦博
朝代：宋

小圃酴醾烂熳开，盈箱采得寄铜台。
当花对酒熏然意，似到清香洞裏来。
家园酴醾自京寄至奉送提举刘司封
作者：文彦博
朝代：宋

小圃酴醾烂熳开，盈箱采得寄铜台。当花对酒熏然意，似到清香洞里来。
宿少林寺
作者：文彦博
朝代：宋

六六仙峯绕静居，俗尘至此暂消除。
西来未悟禅师意，北去还驰使者车。
五品封槐今尚在，九年面壁昔何如。
心知一宿犹难觉，花藏重寻贝叶书。
宿少林寺
作者：文彦博
朝代：宋

六六仙峰绕静居，俗尘至此暂消除。西来未悟禅师意，北去还驰使者车。五品封槐今尚在，九年面壁昔何如。心知一宿犹难觉，花藏重寻贝叶书。
宿独乐园诘朝将归
作者：文彦博
朝代：宋

平晓何人汲井华，辘轳声发散春鸦。
开园更有四五日，映叶尚余三两花。
宿病岑岑犹带酒，无眠耿耿不禁茶。
自嫌行乐妨年少，遽索篮舆且向家。
寄友人包兼济拯
作者：文彦博
朝代：宋
体裁：七言律诗

缔交何止号如龙，发箧畴年绛帐同。方领聚游多雅致，幅巾嘉论有清风。名高阙里二三子，学继台城百六公。别后愈知琨气大，可能持久在江东。
寄太原韩太尉
作者：文彦博
朝代：宋
体裁：七言绝句

旧说男儿本分官，更将诗句报长安。虚庸自省尤非据，深玷君家汉上坛。
寄相州侍中韩魏公
作者：文彦博
朝代：宋
体裁：七言绝句

晋公名画鲁公书，高出张吴与柳虞。幸得魏公挥宝墨，缘公楷法亦颜徒。
寄致政太傅侍中曾鲁公
作者：文彦博
朝代：宋

天坛小有洞，神仙称福地。
草木尽翅秀，灵寿物珍异。
孑立无附枝，挺生出羣类。
既不假矫揉，復不烦削治。
制杖待时用，训鸠循古义。
献于君子堂，达此野人意。
所献虽已微，其意亦有谓。
愿公稍扶持，与国同安置。
匪惟布私诚，兹乃出公议。
岂图一羽轻，復委千钧赐。
报之以宝鑑，百练粗明致。
副之以雅章，二南风格备。
蔀屋天光照，陋躯华衮贲。
何以称尊贶，传家为重器。
何以继希声，陈诗言鄙志。
寄致政太傅侍中曾鲁公
作者：文彦博
朝代：宋

天坛小有洞，神仙称福地。草木尽翅秀，灵寿物珍异。孑立无附枝，挺生出群类。既不假矫揉，复不烦削治。制杖待时用，训鸠循古义。献于君子堂，达此野人意。所献虽已微，其意亦有谓。愿公稍扶持，与国同安置。匪惟布私诚，兹乃出公议。岂图一羽轻，复委千钧赐。报之以宝鉴，百练粗明致。副之以雅章，二南风格备。蔀屋天光照，陋躯华衮贲。何以称尊贶，传家为重器。何以继希声，陈诗言鄙志。
寄赠华清观主大师
作者：文彦博
朝代：宋

五城三洞朝真客，紫房名隶神仙籍。
玉案晨飡沆瀣精，椒庭夜饮流霞液。
姑山绰约冰雪容，亭亭霞外脱尘踪。
飚驭狂游紫贝阁，云装醉入白银宫。
想陪桂父与金母，昆蓬春赏蟠桃红。
愚亦放怀随澹泊，昆芝茹朮希彭朔。
常秘六泥东竈丹，每求五色西山药。
紫台久判浮丘袂，锦州绣岭三千里。
羽驾鸾骖未载逢，经年望断函关气。
寄赠华清观主大师
作者：文彦博
朝代：宋

五城三洞朝真客，紫房名隶神仙籍。玉案晨餐沆瀣精，椒庭夜饮流霞液。姑山绰约冰雪容，亭亭霞外脱尘踪。飙驭狂游紫贝阁，云装醉入白银宫。想陪桂父与金母，昆蓬春赏蟠桃红。愚亦放怀随澹泊，昆芝茹朮希彭朔。常秘六泥东灶丹，每求五色西山药。紫台久判浮丘袂，锦州绣岭三千里。羽驾鸾骖未载逢，经年望断函关气。
寄青州田龙图况
作者：文彦博
朝代：宋

东秦假手裁经岁，偃息山斋兴味长。
怪石罅中栽薜荔，碧梧阴裏种麻黄。
吟牵翠蔓秋烟润，醉撷纤英晓露凉。
内省非才寡遗爱，争教所憩似甘棠。
寄青州田龙图况
作者：文彦博
朝代：宋

东秦假手裁经岁，偃息山斋兴味长。怪石罅中栽薜荔，碧梧阴里种麻黄。吟牵翠蔓秋烟润，醉撷纤英晓露凉。内省非才寡遗爱，争教所憩似甘棠。
寄题密州超然台
作者：文彦博
朝代：宋

莒侯之燕处，层台逾十寻。
俯镇千乘国，前瞻九仙岑。
勿作西州意，姑为东武吟。
名教有静乐，纷华无动心。
凭高肆远目，怀往散冲襟。
琴觞兴不浅，风月情更深。
民被袴襦惠，境绝枹鼓音。
欲识超然意，鸰原赋掷金。
寄题密州超然台
作者：文彦博
朝代：宋

莒侯之燕处，层台逾十寻。俯镇千乘国，前瞻九仙岑。勿作西州意，姑为东武吟。名教有静乐，纷华无动心。凭高肆远目，怀往散冲襟。琴觞兴不浅，风月情更深。民被裤襦惠，境绝枹鼓音。欲识超然意，鸰原赋掷金。
寄题龙门临伊堂兼呈奉先寺兴公
作者：文彦博
朝代：宋

山僧知我思归意，为我临伊创草堂。
闻说绕阶丛巨石，更须当槛植修篁。
窗间东望干元剎，门外南趋积庆庄。
便拟半移生计去，不知何似畅师房。
寄题龙门临伊堂兼呈奉先寺兴公
作者：文彦博
朝代：宋

山僧知我思归意，为我临伊创草堂。闻说绕阶丛巨石，更须当槛植脩篁。窗间东望乾元刹，门外南趋积庆庄。便拟半移生计去，不知何似畅师房。
寒食日早发赴积庆庄拜扫过龙门马上作
作者：文彦博
朝代：宋

赫奕晨霞照万灯，路穿阙口势如吞。
桥边杨柳垂青线，林下秋韆挂綵绳。
平地伊流不一抹，半天嵩岳翠千层。
行行渐入吾疆理，竹坞松阡间绮塍。
寒食日早发赴积庆庄拜扫过龙门马上作
作者：文彦博
朝代：宋

赫奕晨霞照万灯，路穿阙口势如吞。桥边杨柳垂青线，林下鞦韆挂綵绳。平地伊流不一抹，半天嵩岳翠千层。行行渐入吾疆理，竹坞松阡间绮塍。
寒食游压沙寺雨中席上偶作
作者：文彦博
朝代：宋

魏公前岁朝真去，寂寞阑干尚有情。莫道甘棠无异种，至今留得雪香名。沙路无泥地侧金，满园香雪照琼林。一枝带雨樽前看，还是去年寒食心。
寒食游压沙寺雨中席上偶作·其一
作者：文彦博
朝代：宋
体裁：七言绝句

魏公前岁朝真去，寂寞阑干尚有情。莫道甘棠无异种，至今留得雪香名。
寒食游压沙寺雨中席上偶作·其二
作者：文彦博
朝代：宋
体裁：七言绝句

沙路无泥地侧金，满园香雪照琼林。一枝带雨樽前看，还是去年寒食心。
寓怀
作者：文彦博
朝代：宋
体裁：七言律诗

高楼闲背夕阳登，渺渺长怀不自胜。锦瑟有时闻北渚，钿车何日到西陵。地寒萱草犹难种，天远瑶华岂易凭。多谢苏门清啸客，了无尘事染壶冰。
对雪
作者：文彦博
朝代：宋

同云方霭霭，琼屑已瀌瀌。陌迥皆连璐，台高尽结瑶。羽樽深酌桂，砀壁暖涂椒。谁念牛衣客，袁扉困一瓢。
对雪
作者：文彦博
朝代：宋

同云方霭霭，琼屑已瀌瀌。
陌逈皆连璐，台高尽结瑶。
羽樽深酌桂，砀壁暖涂椒。
谁念牛衣客，袁扉困一瓢。
将赴大名奉寄西都留守王宣徽
作者：文彦博
朝代：宋

骤易铜台守，脂车冒蕴隆。北行如拾鲁，南望倚平嵩。畏日临倾藿，惊飙走断蓬。伊流旧亲友，应亦念衰翁。
将赴大名奉寄西都留守王宣徽
作者：文彦博
朝代：宋

骤易铜台守，脂车冒藴隆。
北行如拾鲁，南望倚平嵩。
畏日临倾藿，惊飚走断蓬。
伊流旧亲友，应亦念衰翁。
小园即事
作者：文彦博
朝代：宋
体裁：七言律诗

闲脱蕉衫挂树桠，竹冠芒屩自耘瓜。心形散傲如园吏，椑榼纵横似酒家。古桧婆娑张碧盖，流泉诘屈动青蛇。风清日落未归舍，待得东南见月华。
小园池上偶作
作者：文彦博
朝代：宋
体裁：七言绝句

微吟岸帻思悠然，近对方塘远见山。恩施洛阳均逸地，莫言此地是偷闲。
尚书令魏国忠宪韩公挽词·其一
作者：文彦博
朝代：宋

平生投分比金兰，莫逆论心最岁寒。
唱第枫宸陪骥尾，秉钧槐府并貂冠。
潘阳事契常修睦，相魏亲邻正讲欢。
冰井台边星陨后，百身何赎但汍澜。
尚书令魏国忠宪韩公挽词·其一
作者：文彦博
朝代：宋

平生投分比金兰，莫逆论心最岁寒。唱第枫宸陪骥尾，秉钧槐府并貂冠。潘阳事契常脩睦，相魏亲邻正讲欢。冰井台边星陨后，百身何赎但汍澜。
尚书令魏国忠宪韩公挽词·其三
作者：文彦博
朝代：宋

三朝光辅致升平，九叙咸熙入颂声。独运鸿钧成大业，亲扶英主继重明。圣贤自昔推同德，忠献于今重易名。清庙已闻从配飨，哀荣不独在佳城。
尚书令魏国忠宪韩公挽词·其三
作者：文彦博
朝代：宋

三朝光辅致昇平，九叙咸熙入颂声。
独运鸿钧成大业，亲扶英主继重明。
圣贤自昔推同德，忠献于今重易名。
清庙已闻从配飨，哀荣不独在佳城。
尚书令魏国忠宪韩公挽词·其二
作者：文彦博
朝代：宋
体裁：五言律诗

出入三朝共，周旋四纪同。论交最知我，经世独推公。观水惊川逝，升堂失栋隆。悲怀与声泪，远寄绋讴中。
尚书令魏国忠宪韩公挽词·其二
作者：文彦博
朝代：宋

出入三朝共，周旋四纪同。论交最知我，经世独推公。观水惊川逝，升堂失栋隆。悲怀与声泪，远寄绋讴中。平生投分比金兰，莫逆论心最岁寒。唱第枫宸陪骥尾，秉钧槐府并貂冠。潘阳事契常脩睦，相魏亲邻正讲欢。冰井台边星陨后，百身何赎但汍澜。三朝光辅致升平，九叙咸熙入颂声。独运鸿钧成大业，亲扶英主继重明。圣贤自昔推同德，忠献于今重易名。清庙已闻从配飨，哀荣不独在佳城。
尧夫惠簟
作者：文彦博
朝代：宋
体裁：七言绝句

使指及门传惠赐，蕲春薤叶水纹寒。相君鼎意多兼济，欲使炎天老者安。
山中隐者
作者：文彦博
朝代：宋
体裁：五言律诗

尘中久绝迹，谷口自忘机。草桥凌晨出，柴车向夕归。磴泉濡蕙带，径竹败荷衣。借问何为者，山中尝采薇。
巫山高
作者：文彦博
朝代：宋

巫山高不极，高与碧穹齐。朝云常蔼蔼，暮雨复凄凄。髣髴闻珠佩，依稀认绣袿。无能留彼美，徒使梦魂迷。
巫山高
作者：文彦博
朝代：宋

巫山高不极，高与碧穹齐。
朝云常蔼蔼，暮雨復凄凄。
髣髴闻珠佩，依稀认绣袿。
无能留彼美，徒使梦魂迷。
幽兰
作者：文彦博
朝代：宋
体裁：七言律诗

燕姞梦魂唯是见，谢家庭户本来多。好将绿叶亲芳穗，莫把清芬借败荷。避世已为骚客佩，绕梁还入郢人歌。虽然九畹能香国，不奈三秋鹈鴂何。
彭门贤守器之度支赵鼎记余生日过形善祝并惠黄石茶瓯怀素千字文一轴辄成拙诗仰答来意
作者：文彦博
朝代：宋

使从徐方来，执讯如双鱼。
遗我黄石器，副之怀素书。
素书与黄石，得之宜在徐。
或在圯桥下，或在留城墟。
因物以达意，思贤而警愚。
愚今所叨窃，何必承明庐。
位历二府重，年登七旬余。
陋躯贲华衮，微名得虚誉。
三朝被宠遇，八难惭嘉谟。
瞻言西洛汭，愿继东门疏。
意者赤松子，果是吾之徒。
彭门贤守器之度支赵鼎记余生日过形善祝并惠黄石茶瓯怀素千字文一轴辄成拙诗仰答来意
作者：文彦博
朝代：宋

使从徐方来，执讯如双鱼。遗我黄石器，副之怀素书。素书与黄石，得之宜在徐。或在圯桥下，或在留城墟。因物以达意，思贤而警愚。愚今所叨窃，何必承明庐。位历二府重，年登七旬馀。陋躯贲华衮，微名得虚誉。三朝被宠遇，八难惭嘉谟。瞻言西洛汭，愿继东门疏。意者赤松子，果是吾之徒。
得告赴洛展省松楸往还寓宿于阳翟程密学新第因成四十言寄高阳
作者：文彦博
朝代：宋
体裁：五言律诗

公临赵北际，宅据许西偏。来往由通德，逢迎阻见贤。嵩高当牖外，颍树出墙颠。信宿依华荫，身居贺燕前。
御沟
作者：文彦博
朝代：宋

远疏银派浪，深入帝王州。不为朝丹禁，何缘异众流。冷穿平乐观，清绕景阳楼。金屋严妆罢，香波苑外收。
御沟
作者：文彦博
朝代：宋

远疏银派浪，深入帝王州。
不为朝丹禁，何缘异众流。
冷穿平乐观，清绕景阳楼。
金屋严粧罢，香波苑外收。
忆东溪
作者：文彦博
朝代：宋
体裁：七言绝句

常忆东溪溪上坐，相从惟有野僧来。可怜鸥鸟知人意，料得无机总不猜。
忆红楼
作者：文彦博
朝代：宋

昔年持斧按边州，闲上高城久驻留。曾见兵锋逾百草，偶题诗句在红楼。控弦挽粟成陈事，缓带投壶忆旧游。狂斐更烦金石刻，腼颜多谢镇西侯。
慈圣皇太后挽词
作者：文彦博
朝代：宋

仁皇当宁久，圣后配天崇。厚德符坤象，先朝定震宫。尊荣三代礼，拥佑两朝功。徽范并慈训，皆留信史中。圣孝攀慈范，神游冀少留。重明缘积庆，阴德在贻谋。制服从恩重，因山变礼优。白云何处去，雪涕望嵩丘。榆輴渐出金门远，兰膳深悲玉座空。奕叶舜华推至孝，前朝文母继清风。柏城郁郁依嵩北，石阙隆隆镇洛东。白发老臣何以报，日期西去扫山宫。
慈圣皇太后挽词·其一
作者：文彦博
朝代：宋
体裁：五言律诗

仁皇当宁久，圣后配天崇。厚德符坤象，先朝定震宫。尊荣三代礼，拥佑两朝功。徽范并慈训，皆留信史中。
慈圣皇太后挽词·其三
作者：文彦博
朝代：宋

榆輴渐出金门远，兰膳深悲玉座空。奕叶舜华推至孝，前朝文母继清风。柏城郁郁依嵩北，石阙隆隆镇洛东。白发老臣何以报，日期西去扫山宫。
慈圣皇太后挽词·其三
作者：文彦博
朝代：宋

榆輴渐出金门远，兰膳深悲玉座空。
奕叶舜华推至孝，前朝文母继清风。
栢城鬰鬰依嵩北，石阙隆隆镇洛东。
白髮老臣何以报，日期西去扫山宫。
慈圣皇太后挽词·其二
作者：文彦博
朝代：宋
体裁：五言律诗

圣孝攀慈范，神游冀少留。重明缘积庆，阴德在贻谋。制服从恩重，因山变礼优。白云何处去，雪涕望嵩丘。
承伯寿大蓬惠书寄大小钵囊花并语及敝居松下石上之饮因成二小诗
作者：文彦博
朝代：宋

片石长松时下有，青山绿水觉来无。姚黄赏尽东归去，六六峰前会酒徒。大小钵囊花色好，不知得似此间无。玉华峰下应频赏，绮里园中是饮徒。
承伯寿大蓬惠书寄大小钵囊花并语及敝居松下石上之饮因成二小诗·其一
作者：文彦博
朝代：宋

片石长松时下有，青山绿水觉来无。
姚黄赏尽东归去，六六峯前会酒徒。
承伯寿大蓬惠书寄大小钵囊花并语及敝居松下石上之饮因成二小诗·其一
作者：文彦博
朝代：宋

片石长松时下有，青山绿水觉来无。姚黄赏尽东归去，六六峰前会酒徒。
承伯寿大蓬惠书寄大小钵囊花并语及敝居松下石上之饮因成二小诗·其二
作者：文彦博
朝代：宋

大小钵囊花色好，不知得似此间无。
玉华峯下应频赏，绮里园中是饮徒。
承伯寿大蓬惠书寄大小钵囊花并语及敝居松下石上之饮因成二小诗·其二
作者：文彦博
朝代：宋

大小钵囊花色好，不知得似此间无。玉华峰下应频赏，绮里园中是饮徒。
承惠梨栗前诗止及梨今并及之荒词喧黯又增战栗
作者：文彦博
朝代：宋
体裁：七言绝句

盈襜始自终南采，兼量初从御宿般。寄到邺城人未识，阿通欣跃已先看。
承惠鳜白鱼蛤蜊仍以佳章见示并深珍感辄依来韵奉和且申致谢之意
作者：文彦博
朝代：宋

多鱼见馈逾双鲤，异味兼常过八珍。更使伊宾垂钓手，转思东上鲙鲈人。望月怀珠重紫唇，隔墙闻卖已称珍。奁收箧贮承佳惠，深济颓山病酒人。
承惠鳜白鱼蛤蜊仍以佳章见示并深珍感辄依来韵奉和且申致谢之意·其一
作者：文彦博
朝代：宋
体裁：七言绝句

多鱼见馈逾双鲤，异味兼常过八珍。更使伊宾垂钓手，转思东上鲙鲈人。
承惠鳜白鱼蛤蜊仍以佳章见示并深珍感辄依来韵奉和且申致谢之意·其二
作者：文彦博
朝代：宋
体裁：七言绝句

望月怀珠重紫唇，隔墙闻卖已称珍。奁收箧贮承佳惠，深济颓山病酒人。
承答诗披览叹服无已今复和呈资一噱而已
作者：文彦博
朝代：宋

药录虽称性味寒，涤烦功效有多般。从来御宿嘉名著，岂与西沙一例看。
承答诗披览叹服无已今復和呈资一噱而已
作者：文彦博
朝代：宋

药录虽称性味寒，涤烦功效有多般。
从来御宿嘉名着，岂与西沙一例看。
折杨柳
作者：文彦博
朝代：宋
体裁：古风

长忆都门外，低垂拂路尘。更思南陌上，攀折赠行人。行人经岁别，杨柳逐年新。何当逢塞雁，重寄一枝春。
招仲通司封府园避暑
作者：文彦博
朝代：宋
体裁：七言律诗

骑山楼下水轩东，一室初开待白公。虽是不如南涧上，都缘却有北窗风。衔杯避暑称河朔，飞盖延宾在邺中。解榻况逢徐孺子，馈浆如饭与君同。
招刘伯寿秘监
作者：文彦博
朝代：宋
体裁：古风

君自山中来，熟见山中事。我亦山中人，素怀归山志。切望青牛车，细问归山计。
提举刘司封监牧张职方咏酴醾诗皆以微文形于善谑辄成累句奉呈聊用解纷
作者：文彦博
朝代：宋

蛮笺往复写琼瑰，皆是论都作赋才。花本无情亦无语，清香自到邺城来。已折素华迷雪苑，更将琼艳照冰台。刘郎曾入仙源路，又到唐昌观里来。
提举刘司封监牧张职方咏酴醾诗皆以微文形于善谑辄成累句奉呈聊用解纷·其一
作者：文彦博
朝代：宋

蛮笺往复写琼瑰，皆是论都作赋才。花本无情亦无语，清香自到邺城来。
提举刘司封监牧张职方咏酴醾诗皆以微文形于善谑辄成累句奉呈聊用解纷·其一
作者：文彦博
朝代：宋

蛮笺往復写琼瑰，皆是论都作赋才。
花本无情亦无语，清香自到邺城来。
提举刘司封监牧张职方咏酴醾诗皆以微文形于善谑辄成累句奉呈聊用解纷·其二
作者：文彦博
朝代：宋

已折素华迷雪苑，更将琼艳照冰台。刘郎曾入仙源路，又到唐昌观里来。
提举刘司封监牧张职方咏酴醾诗皆以微文形于善谑辄成累句奉呈聊用解纷·其二
作者：文彦博
朝代：宋

已折素华迷雪苑，更将琼艷照冰台。
刘郎曾入仙源路，又到唐昌观裏来。
提举刘司封访别将赴滏阳辄成五十六言
作者：文彦博
朝代：宋

乞领琳宫作散仙，云情鹤态任天然。
荣驱轩驭归仁里，恳拜封章解计权。
尺璧时光须爱惜，寸金乡土且留连。
铜台事事君夸诧，莫望西山紧着鞭。
提举刘司封访别将赴滏阳辄成五十六言
作者：文彦博
朝代：宋

乞领琳宫作散仙，云情鹤态任天然。荣驱轩驭归仁里，恳拜封章解计权。尺璧时光须爱惜，寸金乡土且留连。铜台事事君誇诧，莫望西山紧著鞭。
提举端明宠示三月三十日雨中书怀包含广博义味精深词高韵险宜其寡和辄次元韵
作者：文彦博
朝代：宋

春光垂欲尽，夏景渐增添。郁郁松篁茂，萧萧风雨兼。花心随絮落，屐齿被苔粘。巧啭莺迁木，惊飞燕入帘。虾须穿曲沼，虎爪度前檐。坐久香销炷，吟多笔费尖。云容方霭霭，日色未炎炎。舞鹤倾丹顶，游龟散绿髯。命宾常务率，出令更须严。诗咏当阶药，书寻傍架签。兰芬衣可袭，露润草俱沾。贵近辞金马，编脩赐玉蟾。高欢惟自适，独乐未尝厌。赤白曾咨丙，丹青每诮阎。冲和缘养浩，寂寞为安恬。身处贫无愧，心贪道不廉。成文推大手，济用鄙轻缣。视履循清节，祈恩陋杂占。闻韶欣凤舞，在藻爱鱼潜。鲈鲙思鱼艇，貂冠望酒帘。圣时非吏隐，贤业系民瞻。抚事惟公论，摛辞乃自谦。保躬诚易退，康世义难淹。颣句惭无取，酬言幸不嫌。
提举端明宠示三月三十日雨中书怀包含广博义味精深词高韵险宜其寡和辄次元韵
作者：文彦博
朝代：宋

春光垂欲尽，夏景渐增添。
鬰鬰松篁茂，萧萧风雨兼。
花心随絮落，屐齿被苔粘。
巧啭莺迁木，惊飞燕入帘。
虾鬚穿曲沼，虎爪度前檐。
坐久香销炷，吟多笔费尖。
云容方霭霭，日色未炎炎。
舞鹤倾丹顶，游龟散绿髯。
命宾常务率，出令更须严。
诗咏当阶药，书寻傍架籤。
兰芬衣可袭，露润草俱沾。
贵近辞金马，编修赐玉蟾。
高懽惟自适，独乐未尝厌。
赤白曾咨丙，丹青每诮阎。
冲和缘养浩，寂寞为安恬。
身处贫无愧，心贪道不廉。
成文推大手，济用鄙轻缣。
视履循清节，祈恩陋杂占。
闻韶欣凤舞，在藻爱鱼潜。
鲈鲙思鱼艇，貂冠望酒帘。
圣时非吏隐，贤业繫民瞻。
抚事惟公论，摛辞乃自谦。
保躬诚易退，康世义难淹。
颣句惭无取，酬言幸不嫌。
提刑司封垂访郡斋会于湖上道旧为乐兼贶雅章辄成四十言以答来惠
作者：文彦博
朝代：宋

昔忝西州牧，驱车经剑门。见君新凿沼，延我共开樽。治岸依山麓，疏泉透树根。鸭湖今日会，往事喜重论。
提刑司封垂访郡斋会于湖上道旧为乐兼贶雅章辄成四十言以答来惠
作者：文彦博
朝代：宋

昔忝西州牧，驱车经剑门。
见君新凿沼，延我共开罇。
治岸依山麓，疏泉透树根。
鸭湖今日会，往事喜重论。
故宣徽惠穆吕公挽词
作者：文彦博
朝代：宋

奕世韦平族，经时管葛才。苍生方仰望，大厦忽倾颓。不慭皇情悼，如仁士论哀。刑山赴真宅，应见国侨来。蚤预朋从谈燕熟，晚陪枢筦岁时多。心如金石坚无改，声似埙篪久更和。丹凤临池犹未浴，白驹逢隙已先过。相门馀庆簪缨盛，继述皆同谷与傩。
故宣徽惠穆吕公挽词·其一
作者：文彦博
朝代：宋

奕世韦平族，经时管葛才。苍生方仰望，大厦忽倾颓。不慭皇情悼，如仁士论哀。刑山赴真宅，应见国侨来。
故宣徽惠穆吕公挽词·其一
作者：文彦博
朝代：宋

奕世韦平族，经时管葛才。
苍生方仰望，大厦忽倾颓。
不憗皇情悼，如仁士论哀。
刑山赴真宅，应见国侨来。
故宣徽惠穆吕公挽词·其二
作者：文彦博
朝代：宋

蚤预朋从谈燕熟，晚陪枢筦岁时多。
心如金石坚无改，声似埙箎久更和。
丹凤临池犹未浴，白驹逢隙已先过。
相门余庆簪缨盛，继述皆同谷与傩。
故宣徽惠穆吕公挽词·其二
作者：文彦博
朝代：宋

蚤预朋从谈燕熟，晚陪枢筦岁时多。心如金石坚无改，声似埙篪久更和。丹凤临池犹未浴，白驹逢隙已先过。相门馀庆簪缨盛，继述皆同谷与傩。
故尚书懿敏王公挽词
作者：文彦博
朝代：宋

盛德三槐旧，论交二纪深。帝聪闻曳履，人望在为霖。没世犹赍志，康时未称心。孤怀伤殄瘁，清泪满衣襟。上台三品位非轻，秘殿论思职更清。频倚壮猷为屏翰，合从佥议秉钧衡。颓然处顺君无怛，恸矣怀贤我有情。不独九原埋宝玉，人琴从此绝遗声。
故尚书懿敏王公挽词·其一
作者：文彦博
朝代：宋
体裁：五言律诗

盛德三槐旧，论交二纪深。帝聪闻曳履，人望在为霖。没世犹赍志，康时未称心。孤怀伤殄瘁，清泪满衣襟。
故尚书懿敏王公挽词·其二
作者：文彦博
朝代：宋
体裁：七言律诗

上台三品位非轻，秘殿论思职更清。频倚壮猷为屏翰，合从佥议秉钧衡。颓然处顺君无怛，恸矣怀贤我有情。不独九原埋宝玉，人琴从此绝遗声。
故开府太师王公挽词太子太师·其一
作者：文彦博
朝代：宋
体裁：七言律诗

蚤岁驰声犹未冠，锦标独得冠词林。四朝出处身名泰，五纪游从事契深。居守北郊依旧德，退休西洛负初心。白龙泉畔青乌兆，引绋悲讴泪满襟。
故开府太师王公挽词太子太师·其三
作者：文彦博
朝代：宋
体裁：七言绝句

天圣年中始得朋，后陪孟洛两交承。追思往事浑如梦，老泪如倾自不胜。
故开府太师王公挽词太子太师·其二
作者：文彦博
朝代：宋

昔年壶洛赴三城，华发青云叙故情。今日人琴俱已矣，犹传乐府沁园声。
故开府太师王公挽词太子太师·其二
作者：文彦博
朝代：宋

昔年壶洛赴三城，华发青云叙故情。今日人琴俱已矣，犹传乐府沁园声。天圣年中始得朋，后陪孟洛两交承。追思往事浑如梦，老泪如倾自不胜。前岁公图归洛中，待君同赏状元红。人间万事难如意，须把兴亡付坏空。
故开府太师王公挽词太子太师·其二
作者：文彦博
朝代：宋

昔年壶洛赴三城，华髮青云叙故情。
今日人琴俱已矣，犹传乐府沁园声。
故开府太师王公挽词太子太师·其四
作者：文彦博
朝代：宋
体裁：七言绝句

前岁公图归洛中，待君同赏状元红。人间万事难如意，须把兴亡付坏空。
故相国元宪宋公挽词
作者：文彦博
朝代：宋

天圣收群彦，惟公独出群。两朝推旧德，一代仰高文。得位才康世，逢时道佐君。云胡天不慭，抚几悼勋勤。念昔为寮契，周旋一纪馀。佐时君望重，谋国我才疏。雾露常蒙润，阳秋每借嘘。忽焉伤殄瘁，陨泪满襟裾。名遂营身退，高风近古稀。台司脱屣去，空土挂冠归。仁寿宜难老，朝阳叹易晞。宸篇学丘祷，恩耀贲泉扉。
故相国元宪宋公挽词·其一
作者：文彦博
朝代：宋

天圣收羣彦，惟公独出羣。
两朝推旧德，一代仰高文。
得位才康世，逢时道佐君。
云胡天不憗，抚几悼勋勤。
故相国元宪宋公挽词·其一
作者：文彦博
朝代：宋

天圣收群彦，惟公独出群。两朝推旧德，一代仰高文。得位才康世，逢时道佐君。云胡天不慭，抚几悼勋勤。
故相国元宪宋公挽词·其三
作者：文彦博
朝代：宋
体裁：五言律诗

名遂营身退，高风近古稀。台司脱屣去，空土挂冠归。仁寿宜难老，朝阳叹易晞。宸篇学丘祷，恩耀贲泉扉。
故相国元宪宋公挽词·其二
作者：文彦博
朝代：宋

念昔为寮契，周旋一纪余。
佐时君望重，谋国我才疎。
雾露常蒙润，阳秋每借嘘。
忽焉伤殄瘁，陨泪满襟裾。
故相国元宪宋公挽词·其二
作者：文彦博
朝代：宋

念昔为寮契，周旋一纪馀。佐时君望重，谋国我才疏。雾露常蒙润，阳秋每借嘘。忽焉伤殄瘁，陨泪满襟裾。
效唐杜牧之对酒绝句
作者：文彦博
朝代：宋
体裁：七言绝句

醒时忙事醉时闲，随分倾杯也破颜。若使玉楼休酿酒，春风应不到人间。
新酿酴醾酒送吴蔡二副枢
作者：文彦博
朝代：宋

此花犹未发，此酒已先香。独有甘芹意，开樽略为尝。
新酿酴醾酒送吴蔡二副枢
作者：文彦博
朝代：宋

此花犹未发，此酒已先香。
独有甘芹意，开罇略为尝。
无题
作者：文彦博
朝代：宋

西陵何限柏，一一胜瑶华。几纵青丝骑，多逢油壁车。香囊犹未致，春带已成赊。莫作云间月，愿亲梁上霞。
无题
作者：文彦博
朝代：宋

西陵何限栢，一一胜瑶华。
几纵青丝骑，多逢油壁车。
香囊犹未致，春带已成赊。
莫作云间月，愿亲梁上霞。
早夏言怀
作者：文彦博
朝代：宋

碧槛初荣槿，芳园已莠葽。
翠岑应解鹿，高树欲鸣蜩。
霞绮笼飞观，云峯映琐寮。
霜纨徒比月，仙驭好凌飚。
寒水沉朱李，新吟寄绿蕉。
药房清气爽，荃壁冷香消。
玉沼贺荷嫩，兰禳乳燕娇。
薄帷安画石，幽径采神虈。
每欲求飞雪，常思造结瑶。
浩歌频倚瑟，长袖几炊雕。
静对黄梅雨，闲吹紫玉箫。
砌榴红烂熳，窗岫碧岧峣。
袁趾疏还往，颜居正寂寥。
且倾光禄酒，莫发采菱谣。
早夏言怀
作者：文彦博
朝代：宋

碧槛初荣槿，芳园已莠葽。翠岑应解鹿，高树欲鸣蜩。霞绮笼飞观，云峰映琐寮。霜纨徒比月，仙驭好凌飙。寒水沉朱李，新吟寄绿蕉。药房清气爽，荃壁冷香消。玉沼贺荷嫩，兰禳乳燕娇。薄帷安画石，幽径采神虈。每欲求飞雪，常思造结瑶。浩歌频倚瑟，长袖几炊彫。静对黄梅雨，闲吹紫玉箫。砌榴红烂熳，窗岫碧岧峣。袁趾疏还往，颜居正寂寥。且倾光禄酒，莫发采菱谣。
旭日
作者：文彦博
朝代：宋

乍出扶桑海，如轮隐半规。未晞槃上露，已侧槛中葵。赫奕晨霞映，空濛晓雾披。君看可怜处，偏在照梁时。
旭日
作者：文彦博
朝代：宋

乍出扶桑海，如轮隐半规。
未晞槃上露，已侧槛中葵。
赫奕晨霞映，空蒙晓雾披。
君看可怜处，偏在照梁时。
时兴
作者：文彦博
朝代：宋

纶巾短袖迎凉服，茧犊笨车乘兴游。岂谓烟霞生旷达，只缘尘土倦伊优。更无倾盖将谁共，纵有吹彫不我留。曾达酒垆惟独醉，幰前犹恨欠三驺。
时兴
作者：文彦博
朝代：宋

纶巾短袖迎凉服，茧犊笨车乘兴游。
岂谓烟霞生旷达，只缘尘土倦伊优。
更无倾盖将谁共，纵有吹雕不我留。
曾达酒垆惟独醉，幰前犹恨欠三驺。
映山红·遂请后
作者：文彦博
朝代：宋
体裁：词

遂请后。愿频醉、石楼溪口。
映山红·遂请後
作者：文彦博
朝代：宋

遂请後。愿频醉、石楼溪口。
春日偶作
作者：文彦博
朝代：宋

借问此何时，南园蝶又飞。杏梁栖紫燕，麦垄覆惊翚。榆荚深堆砌，杨花乱扑衣。洛吟经永日，还似舞雩归。
春日偶作
作者：文彦博
朝代：宋

借问此何时，南园蝶又飞。
杏梁栖紫燕，麦垅覆惊翚。
榆荚深堆砌，杨花乱扑衣。
洛吟经永日，还似舞雩归。
春日湖上偶作·其一
作者：文彦博
朝代：宋

地胜当春早，身闲爱景幽。
微风吹积水，尽日扬虚舟。
客至解悬榻，鱼来避直鈎。
机心本不动，犹恐骇羣鸥。
春日湖上偶作·其一
作者：文彦博
朝代：宋

地胜当春早，身闲爱景幽。微风吹积水，尽日飏虚舟。客至解悬榻，鱼来避直钩。机心本不动，犹恐骇群鸥。
春日湖上偶作·其二
作者：文彦博
朝代：宋

岸帻长吟坐钓矶，花香漠漠柳依依。夕阳湖面光如鉴，风送虚舟自在归。
春日湖上偶作·其二
作者：文彦博
朝代：宋

岸帻长吟坐钓矶，花香漠漠柳依依。
夕阳湖面光如鑑，风送虚舟自在归。
春旱既甚祷祈未应小园即事
作者：文彦博
朝代：宋
体裁：七言绝句

渴望甘膏苏旱岁，日趋祠庙罄虔祈。春风也解相欺罔，鼓扇杨花学雪飞。
春晓
作者：文彦博
朝代：宋

宿霭藏飞观，晨霞幌绣甍。锦帏人未起，珠树鹊先惊。炉暖香初烬，窗幽烛尚明。更开花上露，妆泪斗盈盈。
春晓
作者：文彦博
朝代：宋

宿霭藏飞观，晨霞幌绣甍。
锦帏人未起，珠树鹊先惊。
炉暖香初烬，窗幽烛尚明。
更开花上露，粧泪斗盈盈。
春游
作者：文彦博
朝代：宋

紫燕动光辉，春游雁鹜陂。鹤天方烂熳，鸿盖任追随。促席开瑶瑟，当歌泛羽卮。言归将薄暮，不羡习家池。
春游
作者：文彦博
朝代：宋

紫燕动光辉，春游鴈鹜陂。
鹤天方烂熳，鸿盖任追随。
促席开瑶瑟，当歌泛羽巵。
言归将薄暮，不羡习家池。
昨夜饮散未眠偶成拙颂录呈武功寺丞若犹未弃无惜开示
作者：文彦博
朝代：宋
体裁：五言律诗

以幻能除幻，居尘不染尘。略于歌舞地，聊现宰官身。有法犹为滞，无心乃是真。还将所得趣，试问悟空人。
昼寝梦归洛宅
作者：文彦博
朝代：宋
体裁：七言绝句

位高才薄困疲癃，竹影泉声梦寐中。定去洛城为逸客，近来书翰学扬风。
暑中书事
作者：文彦博
朝代：宋

熏飚猎猎度融纱，赫日流金树影斜。
寝簟冷便铺薤叶，门裾轻爱曳橦华。
仙槃想挹三危露，灵汉思乘八月槎。
雪散冰丸犹长物，镇心堪笑茂陵瓜。
暑中书事
作者：文彦博
朝代：宋

薰飙猎猎度融纱，赫日流金树影斜。寝簟冷便铺薤叶，门裾轻爱曳橦华。仙槃想挹三危露，灵汉思乘八月槎。雪散冰丸犹长物，镇心堪笑茂陵瓜。
月夕挈新酿并文石酒罇就公仪南湖雅饮
作者：文彦博
朝代：宋
体裁：七言绝句

桃花石器榴花酿，携就南湖访饮朋。雅论清吟凉月满，山翁不惜醉腾腾。
机宜职方见示三月十八日游船场见许公亭诗追惟文靖公之旧蹟辄成四十言以继善声
作者：文彦博
朝代：宋

文靖居留日，于兹事胜游。
春塘虽有草，夜壑已无舟。
召伯昔所憩，魏人今再修。
不缘从众乐，争忍过西州。
机宜职方见示三月十八日游船场见许公亭诗追惟文靖公之旧迹辄成四十言以继善声
作者：文彦博
朝代：宋

文靖居留日，于兹事胜游。春塘虽有草，夜壑已无舟。召伯昔所憩，魏人今再脩。不缘从众乐，争忍过西州。
某以端居多暇怀洛成诗伏蒙运使兵部俯垂属和拙诗伸谢
作者：文彦博
朝代：宋
体裁：五言律诗

倦翼念归林，幽怀动越吟。更回溪叟信，深契野云心。巴里传高唱，英韶继善音。便须传洛社，纸价重千金。
某伏睹运使金部运判秘丞运同赞善赠长老元师诗一首举唱三观圆成叵测精微但深赞叹辄不自揆愿继善声素昧宗乘颇惭芜陋
作者：文彦博
朝代：宋

北土久无临济嗣，宗风不振至于今。方当魏俗依僧宝，须访尧山礼道林。东去恳邀香象驾，西来顿识祖师心。绀园变色慈云庇，蔀屋容光惠日临。理事融通周法界，处时同就听潮音。不分孔老为三教，欲使瓶盘作一金。得度皆欣龟值木，当机尽许芥投针。伽佗孤起开晨景，伊字齐脩照暝阴。独愧钝根非了了，宛同眢井自沉沉。愿将天钵清凉水，净洗昏眸与浊襟。
某伏蒙宫师相公杜寄示新居诗斋沐捧读不胜铭叹某谨成拙诗一章上纪盛德粗伸谢意
作者：文彦博
朝代：宋

年至即还政，贤哉近古稀。明哲冠四辅，谋猷翊万微。名遂身乃退，意确天弗违。奇节焕青简，遗法在黄扉。仁里开新第，德宇翔采翚。宴宅俭有制，丘墙高可依。雅言重金鼎，清音繁玉徽。一览近观徼，三复终研几。私橐永缄秘，蔀室增光辉。信矣贤人业，发于君子机。孤生怀绛帐，引颈咏缁衣。圣神方图任，日冀东山归。
某伏蒙宫师相公杜寄示新居诗斋沐捧读不胜铭叹某谨成拙诗一章上纪盛德粗伸谢意
作者：文彦博
朝代：宋

年至即还政，贤哉近古稀。
明哲冠四辅，谋猷翊万微。
名遂身乃退，意确天弗违。
奇节焕青简，遗法在黄扉。
仁里开新第，德宇翔采翚。
宴宅俭有制，丘墙高可依。
雅言重金鼎，清音繁玉徽。
一览近观徼，三復终研几。
私橐永缄秘，蔀室增光辉。
信矣贤人业，发于君子机。
孤生怀绛帐，引颈咏缁衣。
圣神方图任，日冀东山归。
某伏蒙昭文相公以某方忝瀍洛之寄因有嵩少之行惠赐游山器一副质轻而制雅外华而中坚匪惟便于赍持实为林下之珍玩也辄成拙诗一章报谢
作者：文彦博
朝代：宋

上公遗我游嵩具，匜盥杯盂色色全。
拂拭便须延隐逸，洁清那敢污腥羶。
行赍每度云岩侧，器使当居蜡屐前。
林叟溪翁皆窃玩，山厨因此识嘉笾。
某伏蒙昭文相公以某方忝瀍洛之寄因有嵩少之行惠赐游山器一副质轻而制雅外华而中坚匪惟便于赍持实为林下之珍玩也辄成拙诗一章报谢
作者：文彦博
朝代：宋

上公遗我游嵩具，匜盥杯盂色色全。拂拭便须延隐逸，洁清那敢污腥膻。行赍每度云岩侧，器使当居蜡屐前。林叟溪翁皆窃玩，山厨因此识嘉笾。
某伏覩运使金部运判秘丞运同赞善赠长老元师诗一首举唱三观圆成叵测精微但深讚叹辄不自揆愿继善声素昧宗乘颇惭芜陋
作者：文彦博
朝代：宋

北土久无临济嗣，宗风不振至于今。
方当魏俗依僧宝，须访尧山礼道林。
东去恳邀香象驾，西来顿识祖师心。
绀园变色慈云庇，蔀屋容光惠日临。
理事融通周法界，处时同就听潮音。
不分孔老为三教，欲使瓶盘作一金。
得度皆欣龟值木，当机尽许芥投针。
伽佗孤起开晨景，伊字齐修照溟阴。
独愧钝根非了了，宛同眢井自沉沉。
愿将天钵清凉水，浄洗昏眸与浊襟。
某再获谢事归老洛师留守相公宠惠台什过形奖予谨达来贶
作者：文彦博
朝代：宋
体裁：七言律诗

二圣恩深念老臣，许从休退乐伊滨。重观景物皆尘迹，喜见居留是故人。林下放怀无检束，樽前道旧长精神。公难久作东田伴，却作黄枢秉化钧。
某天圣四年叨充乡赋明道二年夏假副车于本郡今年夏忝外计于本道寔嗣世职八月行部率遵故常乡老欢迎邀留累日徘徊旧地追惟畴曩因成拙诗二章题于行署
作者：文彦博
朝代：宋

不才惟侍高门庆，奕世皆为外计臣。乡老相逢频教我，尽忠思孝报君亲。昔年乡赋议兴贤，曾接诸君砚席间。屈指岁华逾一纪，锦衣怀绶过稽山。
某天圣四年叨充乡赋明道二年夏假副车于本郡今年夏忝外计于本道寔嗣世职八月行部率遵故常乡老欢迎邀留累日徘徊旧地追惟畴曩因成拙诗二章题于行署·其一
作者：文彦博
朝代：宋

不才惟侍高门庆，奕世皆为外计臣。乡老相逢频教我，尽忠思孝报君亲。
某天圣四年叨充乡赋明道二年夏假副车于本郡今年夏忝外计于本道寔嗣世职八月行部率遵故常乡老欢迎邀留累日徘徊旧地追惟畴曩因成拙诗二章题于行署·其二
作者：文彦博
朝代：宋

昔年乡赋议兴贤，曾接诸君砚席间。屈指岁华逾一纪，锦衣怀绶过稽山。
柳絮
作者：文彦博
朝代：宋
体裁：七言律诗

拂地高阳翠影浓，杨花断续蔽香红。密和微雨粘沙坂，乱逐轻风透绮笼。漆圃旋惊飞蝶梦，玉庭频拟散盐空。青门一望依依处，千里金堤二月中。
桃花
作者：文彦博
朝代：宋

雨过新含灼灼华，烟笼芳树势交加。狂飞粉蝶穿朱槛，巧啭流莺傍碧纱。露井细香飘烈麝，霜林浓艳散馀霞。啮毫更近成阴处，似入仙源一径斜。
桃花
作者：文彦博
朝代：宋

雨过新含灼灼华，烟笼芳树势交加。
狂飞粉蝶穿朱槛，巧啭流莺傍碧纱。
露井细香飘烈麝，霜林浓艷散余霞。
嚙毫更近成阴处，似入仙源一径斜。
梅公仪见寄华亭鹤一隻
作者：文彦博
朝代：宋
体裁：七言律诗

子真仙裔富高情，远寄仙禽至洛城。昔向华亭常警露，今来缑岭伴吹笙。稻粱犹忆嘉禾美，竹树应怜履道清。已遣吾家伊水墅，旋营莎荐似咸京。
梅花
作者：文彦博
朝代：宋

洛涘幽居植，江南驿使传。一阳初应候，万木独为先。素萼凌繁雪，清香袭淡烟。欲知佳丽处，汉殿晓妆妍。
梅花
作者：文彦博
朝代：宋

洛涘幽居植，江南驿使传。
一阳初应候，万木独为先。
素萼凌繁雪，清香袭淡烟。
欲知佳丽处，汉殿晓粧妍。
楚正议挽词三章
作者：文彦博
朝代：宋

出处交游五十春，洛城晚岁卜亲邻。东斋锦襻清谈处，今日重来泪满襟。大抵神存体不留，万安山下宅松楸。平生燕集歌欢友，伯寿应同泉下游。每读龟书鸿范篇，人间五福是高年。公年九九虽无慊，散尽耆英我屹然。
楚正议挽词三章·其一
作者：文彦博
朝代：宋
体裁：七言绝句

出处交游五十春，洛城晚岁卜亲邻。东斋锦襻清谈处，今日重来泪满襟。
楚正议挽词三章·其三
作者：文彦博
朝代：宋
体裁：七言绝句

每读龟书鸿范篇，人间五福是高年。公年九九虽无慊，散尽耆英我屹然。
楚正议挽词三章·其二
作者：文彦博
朝代：宋

大抵神存体不留，万安山下宅松楸。
平生燕集歌懽友，伯寿应同泉下游。
楚正议挽词三章·其二
作者：文彦博
朝代：宋

大抵神存体不留，万安山下宅松楸。平生燕集歌欢友，伯寿应同泉下游。
次韵和公仪月夕游南湖
作者：文彦博
朝代：宋

凉夜南湖饮，林端月上初。樽罍既古雅，亭榭复清虚。静赏兴无尽，剧谈欢有馀。群驺不熹事，应厌久停车。
次韵和公仪月夕游南湖
作者：文彦博
朝代：宋

凉夜南湖饮，林端月上初。
樽罍既古雅，亭榭復清虚。
静赏兴无尽，剧谈欢有余。
羣驺不熹事，应厌久停车。
次韵留守相公以某赴东庄特赐佳篇
作者：文彦博
朝代：宋

东郊瘠土才千亩，绕舍团椒仅百家。地接玉泉多草木，路经缑岭少风沙。能留过客虽无饵，时对清樽亦有花。昔日相君曾降顾，常忧蜗陋不容车。
次韵留守相公以某赴东庄特赐佳篇
作者：文彦博
朝代：宋

东郊瘠土纔千亩，绕舍团椒仅百家。
地接玉泉多草木，路经缑岭少风沙。
能留过客虽无饵，时对清罇亦有花。
昔日相君曾降顾，常忧蜗陋不容车。
次韵留守相公以罗门新渠并成喜而成咏
作者：文彦博
朝代：宋

万艘潭汇嘉猷里，分洛疏伊尽北驰。远引駃风通越货，肇营胜迹在唐时。通渠中梗年滋久，美利重兴势亦迟。漕口罗门今并复，相君一一授成规。
次韵留守相公以罗门新渠并成喜而成咏
作者：文彦博
朝代：宋

万艘潭汇嘉猷里，分洛疏伊尽北驰。
远引駃风通越货，肇营胜迹在唐时。
通渠中梗年滋久，美利重兴势亦迟。
漕口罗门今并復，相君一一授成规。
次韵留守相公佳雪应时
作者：文彦博
朝代：宋

同云瑞雪符丘祷，喜气欢声动洛师。农事迎知春后望，时寒顺应腊前期。抽毫未见三英赋，贵纸先传六义诗。贤者与民同此乐，下民无复共嗟咨。
次韵留守相公佳雪应时
作者：文彦博
朝代：宋

同云瑞雪符丘祷，喜气欢声动洛师。
农事迎知春后望，时寒顺应腊前期。
抽毫未见三英赋，贵纸先传六义诗。
贤者与民同此乐，下民无復共嗟咨。
次韵留守相公促令归洛
作者：文彦博
朝代：宋
体裁：七言绝句

自古锦城虽可乐，犹言不若早还家。三城争似洛城乐，只是安仁一县花。
次韵留守相公光和运使度支诗
作者：文彦博
朝代：宋

今古虽殊事不殊，古今贤相事相符。昔惟晋国今康国，皆自西都镇北都。奕叶公台缘世济，累朝名德与功俱。镕成九鼎归良冶，玉季金昆动一炉。
次韵留守相公光和运使度支诗
作者：文彦博
朝代：宋

今古虽殊事不殊，古今贤相事相符。
昔惟晋国今康国，皆自西都镇北都。
奕叶公台缘世济，累朝名德与功俱。
镕成九鼎归良冶，玉季金昆动一鑪。
次韵留守相公同游龙门
作者：文彦博
朝代：宋

凿开青障启天门，直泻伊流泄汝坟。八节惊涛鼍振鼓，千花宝塔雁翔云。岩隈雨过飞泉涨，谷口风回堕叶纷。龛穴隆穹三像列，楼台华焕两崖分。方陪茜旆来寻胜，不就蒲飧趁茹荤。北里笙竽皆拥从，东山罗绮半酣醺。升堂共睹皤仙貌，策杖同寻古士坟。喜脱貂冠亲野老，幸随态轼附邦君。林峦岑寂真堪赏，市井喧哗渐厌闻。人度长川犹隐映，香销古殿尚氛氲。周生归后兰重佩，荀令行时蕙更薰。晓露未晞珠滴泪，秋花争发锦挑文。群娃散步尘生袜，小舫争登水溅裙。钓叟傍观皆叹羡，禅师迎谒尽欢欣。既无冗局羁闲迹，忍促回轩背夕曛。得向石头溪上饮，从今遂不畏移文。